:: Naslovna strana > Glasnik broj10 > Inicijativa - Prvo javno sertifikaciono telo - Pošta Srbije\nPočetak implementacije Zakona o elektronskom potpisu\nPrvo javno sertifikaciono telo - Pošta Srbije\n- Dragan Spasić -\nUsvajanjem tri nova Pravilnika o elektronskom potpisu (Pravilnik o tehničkotehnološkim postupcima za formiranje kvalifikovanog elektronskog potpisa i kriterijumima koje treba da ispune sredstva za formiranje kvalifikovanog elektronskog potpisa, Pravilnik o bližim uslovima za izdavanje kvalifikovanih elektronskih sertifikata i Pravilnik o Registru sertifikacionih tela za izdavanje kvalifikovanih elektronskih sertifikata u Republici Srbiji) koji su objavljeni u "Službenom glasniku RS" broj 26, 14. marta 2008. godine, a stupili na snagu 22. marta 2008. godine, stvoreni su zakonski preduslovi za implementaciju Zakona o elektronskom potpisu ("Sl. glasnik RS", broj 135, 21. 12. 2004). Pravilnik o evidenciji sertifikacionih tela ("Sl. glasnik RS", broj 48/2005, 82/2005 i 116/2005) nije menjan.\nPrvi sledeći korak u implementaciji Zakona o elektronskom potpisu predstavlja registrovanje i evidentiranje sertifikacionih tela (Certification Authority - CA). Implementacija Zakona o elektronskom potpisu i registrovanje i evidentiranje sertifikacionih tela je u nadležnosti Ministarstva za telekomunikacije i informatičko društvo.\nSertifikaciono telo je pravno lice koja izdaje elektronske (digitalne) sertifikate zainteresovanim korisnicima. Elektronski sertifikati mogu da se koriste za autentifikaciju, odnosno, predstavljanje korisnika na Internetu, šifrovanje ili dešifrovanje i elektronsko potpisivanje ili verifikovanje potpisanih dokumenata, elektronskih pisama i transakcija, u okviru aplikacija koje podržavaju rad sa elektronskim sertifikatima.\nJedan od preduslova za uvođenje javnih elektronskih Internet servisa u jednoj državi (tu se pre svega misli na servise eUprave, to jest - eGovernmenta) jeste da se građanima, korisnicima tih servisa, dodele elektronski sertifikati od strane sertifikacionih tela.\nU ovom trenutku (mart 2008), Javno preduzeće PTT saobraćaja Srbije (Pošta Srbije) prvo je i jedino javno sertifikaciono telo u Republici Srbiji. Sertifikaciono telo Pošte (http://www.cepp.co.yu/ca) sastoji se od centralnog ROOT CA servera (Posta CA Root) i izdavačkog CA servera (Posta CA 1), kao što je prikazano na slikama 1. i 2.\nElektronski sertifikati Sertifikacionog tela Pošte namenjeni su svim učesnicima elektronskog poslovanja u Republici Srbiji, i fizičkim i pravnim licima (državna uprava, lokalna samouprava, javne službe, preduzeća, organizacije, institucije...). U oblasti eUprave, elektronski sertifikati Sertifikacionog tela Pošte mogu i trebalo bi da se koriste za elektronske servise za građane (services for citizens), kojih prema Evropskoj klasifikaciji, ima 12, i elektronske servise za pravna lica (services for business), kojih ima osam.\nPrimarni cilj Pošte kao sertifikacionog tela, jeste da se registruje za izdavanje kvalifikovanih elektronskih sertifikata. Osim Pošte, realno je očekivati da u Republici Srbiji postoji još nekoliko institucija i preduzeća koja bi bila javna sertifikaciona tela za izdavanje elektronskih sertifikata, s tim što broj sertifikacionih tela za izdavanje kvalifikovanih elektronskih sertifikata verovatno neće biti veći od četiri.\nPrvi sledeći korak u implementaciji Zakona o elektronskom potpisu predstavlja registrovanje i evidentiranje sertifikacionih tela (Certification Authority - CA)\nPročitajte iz oblasti "Inicijative" i:\nNova verzija popularnog softvera za numeričku analizu i dimenzionisanje konstrukcija\n(Preuzmite dokument u pdf formatu)


Predsednik Opstine Gnjilane ocekivao je ministra Mahir Yagcilar\nGnjilane/ 3februar 2011 / U toku zajednickog sastanka predsednika Opstine Gnjilane Qemajl Mustafe sa ministrom Sredine i Povrsinskog planiranja Mahir Yagcilar i vrsioca duznosti permanentnog sekretara u ministrastvu Ekonomije i Finansije Arben Qetaku, debatirano je oko dosadasnjeg kretanja, odnosno realizovanja projekta reke Mirusa i o dinamici radova u ovom projektu u buduce.\nPredsednik opstine Gnjilane-Qemajl Mustafa, na ovom susretu obavestio je prisutne sa dosadasnjim dostignucima ovog projekta i velike radove koje su obavljene u veoma teskom mestu a i korake koje treba preduzeti u buduce radi okoncanja projekta u celini.\nPredsednik istakao je da zajedno sa neprekidnom posvecenjem postigli smo da obavljamo jedan veliki deo radova, obuhvativsi izmedju ostalog susenje mocvare, eksproprijaciju i ostale prepreke gde smo postigli sada u gradu a uskoro pocicemo sa radove i po urbansim delovima do kruznog puta.\nPredsednik istakao da za deo koji je ostao treba da se objavljuje citav projekat tako da nakon dvogodisnjeg perioda zavrsava celokupni projekat reke Mirusa sa kostom 3.5 do 4miliona investicije, obuhvativsi eksproprijaciju i druge prepreke.\nDok, ministar Yagcilar istice da je doso u Gnjilanu da vidi obavljene investicije u ovom kapitalnom i veoma znacajnom projektu za gradjane opstine Gnjilane i sire.\nYagcilar istakao je da zajedno uskoro zavrsavacemo i ovaj veoma znacajan projekat za Kosovo.\nDok, v.d.permanentnog sekretara MEF Arben Qitaku istakao je da ovaj projekat ima politicku i izvrsnu podrsku i uskoro sa dinamikom radova kao i sa n ajtezim delom terena gde je obavljen posao, mozemo reci da ce doci do zavrsetka celokupnog projekta u toku dveju sledecih godina.\nTakodje, predvidjeno je da se vrsi potpisivanje memoranduma o zavrsetku celokupnog projekta, slicno toga kada je potpisivano u pocetku u vezi ovog projekta.\nZajedno ucesnici obavili su posetu reke Mirusa gde na licu mesta videli razvoj i promene koje se su desile u veoma kracim vremenskim intervalom, takodje upoznali su i sa detaljima funkcionisanja ovog projekta u vezi cirkulisanje voda i efekta rada koji je obavljen u navedenom.


BEOGRAD: HILJADE GRAĐANA NA PROTESTU POVODOM GODIŠNJICE RUŠENJA U SAVAMALI - Magločistač\nPočetna U fokusu BEOGRAD: HILJADE GRAĐANA NA PROTESTU POVODOM GODIŠNJICE RUŠENJA U SAVAMALI\nViše hiljada građana učestvovalo je danas u mirnom protestu koji je povodom godišnjice od nerazjašnjenog rušenja u beogradskoj četvrti Savamala organizovala Inicijativa “Ne da(vi)mo Beograd”.\nProtest “Tragovima fantoma” je počeo u Hercegovačkoj ulici, u kojoj su pre godinu dana u izbornoj noći neidentifikovane osobe sa maskama na glavama bagerima porušile nekoliko objekata i maltretirale građane na čije pozive policija nije reagovala.\nNa početku protesta pored zgrade “Geozavoda” bila je postavljena patka na naduvavanje visoka nekoliko metara.\nPuštane su i izjave premijera Aleksandra Vučića u kojima govori da su u tom rušenju učestvovali “kompletni idioti”, a zatim i da je u slučaj umešana gradska vlast.\nGrađani su nosili transparente sa više varijacija i slikovnih prikaza parole “Čiji grad? Naš grad”, “Narod gladuje, elita se raduje”, “Dole diktatura”, “Sliniša”, “U Malog su kratke noge”, “Siniša i Nebojša doktora su dva” i razne transparente kojima su prikazane fantomke, nalepnice “Kompletni idiot” i “Protiv nenormalnog”, kao i zastave Inicijative, raznih sindikata i udruženja koja podržavaju protest.\nPredstavnici Inicijative poručili su da “straha više nema” i da se građani svakodnevno sve više okupljaju i organizuju proteste.\nPredstavnica Inicijative Ljuba Slavković ocenila je da je “Beograd na vodi” koji se prostire i na deo zemljišta na kome su bili porušeni objekti, oslikava ponašanje vlasti i da je taj projekat “otimačina i uzurpiranje javnog interesa i resursa Srbije”, kao i da je “otelotvorenje onoga što se građanima događa”.\n“Ovo je borba za naša prava i život koji nam pripada”, rekla je Slavković.\nIstakao je i da se protest odvija između Skupštine grada i Doma Narodne skupštine i da u jednoj sede “kriminalci i njihovi saučesnici”, a u drugoj “ideolozi zločina u Savamali i gorih zločina”.\n“On se ni sada nije kandidovao i on sve vreme radi privatne poslove, i iz fotelje može i mora da ode na jedino mesto, a to je sudnica”, kazao je Knežević.\nOkupljenima se obratio i sociolog Jovo Bakić koji je rekao da Srbiji nisu potrebni sultani i da građani “neće trpeti zulum”.\nProtestna kolona između 10.000 i 15.000 učesnika zaustavila se ispred Vlade Srbije gde su upaljene baklje u boji zastave Srbije, a učesnici skupa su zgradu Vlade gađali rolnama toalet papira i “zapečatili” vrata žutom trakom na kojoj je nacrtana patkica, simbol Inicijative.\nPodržali su ga i organizacije i pokreti iz drugih gradova – protest “Protiv diktature”, podrži RTV iz Novog Sada Udruženi pokret slobodnih stanara iz Niša i Lokalni front iz Kraljeva.\nProtest je završen uz paljenje baklji koje su bile uglavnom bele boje i pesmom sa razglasa “Ai karmela”.


► EU završila istrage sudije koji je optužio Euleks za korupciju\nSudija koji je pod istragom Malkolm Simons rekao je da su istrage čiji je on predmet sprovedene iz osvete zbog njegovih optužbi protiv EU.\nPortparol EU potvrdio je danas da je disciplinska komisija završila tri istrage o delovanju Simonsa, koji je bio sudija u Euleksu od 2008. i glavni sudija od 2014. do njegove ostavke prošle godine, preneo je Asošiejtid pres.\nU EU nisu želeli da komentarišu zaključke komisije, niti da daju detalje o navodima protiv sudije, a portparol nije želeo da mu se navede ime pozivajući se na osetljivost istraga.\nSimons je rekao da navodi protiv njega potiču od kolega koje je okrivio, i da je, kako je rekao, pristrasna istraga pokušaj da se dovede u pitanje njegov potez kao uzbunjivača.\nKada je Simons u novembru prošle godine podneo ostavku na mesto glavnog međunarodnog sudije Euleksa, optužio je tu službu EU za korupciju, političko mešanje u sudske predmete i za hakovanje njegovog imejla.\nEuleks je saopštio tada da se navodi koje je Simons izneo istražuju, ali da je on od prošle godine takođe predmet niza nezavisnih istraga o "ozbiljnim optužbama protiv njega".\nDruštvo sudija Srbije je danas upozorilo da "neargumentovani i ostrašćeni napadi od strane pojedinih zvaničnika zakonodavne i izvršne vlasti, praćeni ličnim uvredama" na račun...


Kopač upozorio Parlament FBiH: Hitno usvojiti novi Zakon o OIE – Energetika.ba\nDirektor Sekretarijata Energetske zajednice Janez Kopač apelovao je na federalne parlamentarce da, poštujući sve procedure, hitno usvoje novi Zakon o\nNa početku pisma, adresiranog na predsjedavajućeg Predstavničkog Mirsada Zaimovića i Doma naroda Tomislava Martinovića, Kopač podsjeća da je Vlada Federacije BiH 26.2.2021. godine Parlamentu FBiH dostavila prijedlog Zakona o dopuni Zakona o korištenju obnovljivih izvora energije i efikasne kogeneracije na usvajanje po hitnom postupku.\n“Vlada predlaže samo jedan član, po kome se važenje obavezujućeg cilja za udjel obnovljivih izvora energije do 2020. godine produžuje do daljnjeg, dok se ne usvoji novi cilj do 2030. godine. To znači i produženje implementacije potpuno neefikasne i daleko preskupe sheme podsticaja za obnovljive izvore energije”, piše Kopač.\nNavodi da je cilj do 2020. godine iskazan u Akcionom planu za korištenje obnovljivih izvora energije u FBiH (APOEF). Prema zakonu, član 5 (3), Ministarstvo dostavlja Vladi Federacije izveštaj o implementaciji APOEF-a do 30. septembra svake naredne godine.\n“Nema dostupne informacije da li je ovaj izvještaj ikada dostavljen Vladi. Pored toga, BiH se obavezala da dostavlja Sekretarijatu Energetske zajednice redovne izveštaje o napretku u oblasti obnovljivih izvora energije”, potcrtava Kopač.\nNaglašava da je je posljednji izvještaj trebao biti dostavljen najkasnije do kraja prošle godine, međutim još uvijek nije. Posljednji dostavljeni izvještaj je za period 2016-2017. Prema tom izvještaju, kao rezultat mjera sheme podsticaja, do kraja 2017. godine u Bosni i Hercegovini registrirano je 113 MW malih hidroelektrana, 16 MW solara i 1 MW bioplina.\n– Ovo je dokaz neefikasnosti postojeće sheme i potrebe za novom. Na osnovu prijedloga za donošenje Zakona dostavljenog Parlamentu, nije jasno koliko je FBiH daleko od dostizanja cilja za OIE u 2020. godini, kao i šta prolongiranje važenja APOEF-a znači u praksi”, navodi se u pismu.\nSa padom cijena novih tehnologija, dodaje se, električna energija proizvedena iz obnovljivih izvora postaje sve konkurentnija. Da bi se osigurao isplativ razvoj obnovljive energije, nivo cijene podsticaja mora se odrediti u konkurentnom aukcijskom procesu u kojem tržište odlučuje o najjeftinijoj ponudi za navedeni izvor energije ograničavajući tako nivo potrebnog podsticaja na minimum.\nRED II zahtijeva usklađivanje šeme podsticaja sa zahtjevima iz Smjernica o državnoj pomoći za zaštitu okoliša i energiju kako bi se osiguralo isplativo uvođenje obnovljive energije.\n“Administrativno postavljene feed-in tarife (FiT) zastarjeli su i neefikasan način dodjeljivanja podrške projektima OIE, stoga sve ugovorne strane Energetske zajednice rade na pripremi nove, tržišno zasnovane šeme podsticaja nakon 2020. godine”, kaže Kopač.\nPrema njegovim riječima, Federacija Bosne i Hercegovine ima među najvišim nivoima FiT-a. Za hidroelektrane (snage do 10 MW) FiT se kreće između 110 i 168,98 KM/MWh. Za vjetroparkove (snage do 10 MW) FiT 2 se kreće između 120 i 227,77 KM/MWh, i za solar (snage do 1 MW) se kreće između 177,16 to 290,63 KM/MWh.\nU isto vrijeme, referentna cijena, za kvalifikovane proizvođače koji nisu stekli status privilegovanog proizvođača i pravo na FiT ali su dobili pravo na obavezan otkup električne energije kako bi doprinjeli dostizanju 2020. cilja, iznosi 112,211 KM/MWh.\nPoređenja radi, na aukciji za solar (70 MW) u Albaniji postignuta je cijena od 24,89 EUR/MWh (48,5 KM/MWh). Preskupa shema rezultira u veoma ograničenim kvotama za nova postrojenja OIE, jer bi nepotrebno preskupe subvencije previše poskupele cijenu električne energije za krajnje potrošače.\nFeed-in, dakle, nije potsticaj za razvoj OIE nego je u današnjim okolnostima kočnica. Također, član 28 (6) Zakona glasi: Operator za OIEiEK će posebnim pravilnikom utvrditi metodologiju za raspodjelu troškova balansiranja za privilegovane i kvalifikovane proizvođače kao i udio koji će se plaćati sredstvima iz naknada prikupljenih za poticanje.\n“Saglasnost na ovaj pravilnik daju Ministarstvo i Regulatorna komisija, svako u okviru svojih nadležnosti. Ovaj Pravilnik nikada nije usvojen, a privilegovani i kvalifikovani proizvođači su oslobođeni i balansne odgovornosti, koja je najskuplja usluga za proizvođače iz OIE. Zaključak: Članstvo BiH u Energetskoj zajednici, koje se navodi kao razlog za prijedlog amandmana na stari zakon nema nikakve veze s tim”, pojašnjava Kopač.\nDalje navodi da Federacija BiH bez i jednog predloženog amandmana na stari zakon može i mora predložiti OIE ciljeve za 2030. i reformisati svoju shemu podsticaja sa administrativno utvrđenih feed-in tarifa na tržišne mehanizme. Posebnu pažnju treba posvetiti implementaciji sistema garancija porijekla, kao i učešću građana u razvoju projekata obnovljivih izvora energije, uključujući omogućavanje i provedbu mehanizama samopotrošnje i energetskih zadruga.\n“Umjesto izmjena zastarjelog zakona, novi Zakon o OIE treba biti usvojen. U maju 2020. godine, BiH je Sekretarijatu poslala prijedlog tržišnog mehanizma sheme podsticaja i svih pratećih pravnih akata koje su pripremile relevantne institucije. Paket je sadržavao i novi Zakon o upotrebi obnovljivih izvora energije i efikasnoj kogeneraciji u Federaciji Bosne i Hercegovine”, dodaje Kopač.\nSekretarijat je, ističe, paket ocijenio generalno u skladu sa pravnom tekovinom EU, pružajući dodatne komentare za unapređenje. FBiH bi trebala poboljšati nacrt Zakona na osnovu komentara i prijedloga Sekretarijata i hitno krenuti sa njegovim usvajanjem poštujući sve procedure (uključujući javnu raspravu).\n“Postavlja se pitanje zašto u cijelom regionu Zapadnog Balkana samo u BiH ne dolazi do reforme preskupe i ograničavajuće podsticajne sheme za OIE koju koristi veoma uski krug potencijalnih investitora i zašto u Parlament FBiH 26.02.2021., umjesto jednog amandmana na stari zakon, nije poslat novi Zakon pripremljen od strane relevantnih institucija FBiH i komentiran od strane Sekretarijata u maju 2020. godine”, pita se Kopač.\n“Želimo naglasiti svim zastupnicima u Parlamentu FBiH, da usvajanjem teksta Zakona o dopuni Zakona o korištenju obnovljivih izvora energije i efikasne kogeneracije po hitnom postupku, koji su dobili 26.02.2021. godine daje se legitimitet daljem isključenju građana FBiH iz procesa, daljem ograničavanju razvoja obnovljivih izvora energije u FBiH i produženju režima materijalnih koristi za usku grupu izabranih investitora”, zaključuje Kopač.


I u Leskovcu u nelegalnom objektu igrali igre na sreću i kladili se - JuGmedia\nI u Leskovcu u nelegalnom objektu igrali igre na sreću i kladili se\nPripadnici Ministarstva unutrašnjih poslova, Uprave kriminalističke policije, u saradnji sa Ministarstvom finansija – Upravom za igre na sreću i nadležnim osnovnim javnim tužilaštvima, u periodu od 24. do 30.3.2022. godine, izvršili su provere poslovanja 11 objekata na teritoriji Srbije, i otkrili da se u njima nelegalno organizuju igre na sreću, bez odobrenja nadležnog organa. Navodi se u saopštenju.\n„Nakon sprovedene akcije na teritoriji sedam policijskih uprava – Leskovacu, u Sremskoj Mitrovici, Novom Pazaru, Novom Sadu, Somboru, Subotici i Šapcu, po nalogu nadležnih osnovnih javnih tužilaštava, u redovnom postupku biće podnete krivične prijave protiv devet osoba zbog postojanja osnova sumnje da su izvršile krivično delo neovlašćeno organizovanje igara na sreću“.\nOsumnjičeni se, kako piše, terete da su u neregistrovanim objektima neovlašćeno organizovali klađenje i igre na automatima, a novac od uplata igrača ulagali u nove neregistrovane objekte i aparate za igre na sreću.\nPolicija je u ovim objektima pronašla i oduzela 70 aparata za igre na sreću, 72 televizora, tehničke uređaje i opremu za priređivanje klađenja, kao i 1.365.110 dinara.\nU dosadašnjim ovakvim koordinisanim akcijama sprovedenim u periodu od januara 2021. do 30. marta 2022. godine, na teritoriji 17 policijskih uprava kontrolisano je poslovanja 178 objekata. Zbog postojanja osnova sumnje da su izvršile krivično delo neovlašćeno organizovanje igara na sreću podneto je 115 krivičnih prijava protiv 110 osoba, od kojih je 24 zadržano do 48 časova\nleskovac. igre na sreću\nLikovna radionica će svojim bojama obojiti svet bojom ljubavi\nU Galeriji Narodnog univerziteta u Vranju će u sredu, 20. aprila, u 19 časova, povodom 25 godina postojanja Likovne radionice, biti otvorena izložba…\n02.04.2022. u 13:10\nKo što rešiše sve tako će i ovo.\nKorupcija je prevelika u Srbiji.


UN: Belgija da dodeli migrantima dozvole za boravak\nTanjug 19. jula 2021. 15:25\nBRISEL – Dvojica predstavnika Ujedinjenih nacija pozvala su danas belgijske vlasti da ponude dozvole za privremeni boravak za nekoliko stotina migranata koji štrajkuju glađu u Briselu, od kojih su pojedini lošeg zdravlja.\nMigranti, koji očajnički žele da dobiju papire za legalan boravak, započeli su štrajk glađu 23. maja na dva univerziteta i u jednoj crkvi u belgijskoj prestonici, a pojedini tvrde da već deceniju žive i rade u Belgiji, prenosi agencija AP.\nPoslednjih dana, neki od migranata počeli su da odbijaju i vodu.\nSpecijalni izvestioci UN-a Olivije de Šuter i Felipe Gonsales napisali su otvoreno pismo belgijskom državnom sekretaru za azil i migracije Samiju Mahdiju, zahtevajući hitne mere.\n„Informacije koje smo dobili su alarmantne, a nekoliko štrajkača glađu je između života i smrti“, rekao je De Šuter, specijalni izvestilac UN-a za ekstremno siromaštvo i ljudska prava.\nGonsales, specijalni izvestilac UN-a za ljudska prava migranata, rekao je da bi belgijska vlada trebalo da jasno isključi mogućnost deportacije migranata, s obzirom na njihovo zdravstveno stanje.\nVlada bi takođe „trebalo da razmotri izdavanje dozvola za privremeni boravak, omogućavajući bilo kojoj osobi koja podnese zahtev za regulisanje boravka, pravo da obavlja ekonomsku delatnost“, rekao je Gonsales.\nU svom odgovoru na pismo, Mahdi je rekao da ne treba predlagati kolektivno rešenje i da je štrajkačima glađu predložio da podnose pojedinačne zahteve.\nOko 150.000 migranata boravi u Belgiji ilegalno, a oni koji žele da legalizuju svoj status se plaše da će biti deportovani ako se prijave.


Postavlja se pitanje je li Sarajevu uopće potrebna tolika investicija i milionsko ulaganje u takav projekt, kazala je federalna ministrica Edita Đapo\nPROVEDENA PROCEDURA Federalno ministarstvo okoliša i turizma: Nema osnova za izgradnju krematorija na Vlakovu!\nKrematorij bi trebao biti na gradskom groblju Vlakovo\nNaime, kako nam je rečeno iz Federalnog ministarstvo okoliša i turizma, razmatrali su zahtjev za izdavanje okolišne dozvole preduzeću „Pokop“ za izgradnju krematorija na gradskom groblju Vlakovo.\n- Nakon provedene procedure, utvrđeno je da ne postoji zakonom propisana prostorno-planska dokumentacija kojom je predviđena izgradnja ovakvog objekta na traženoj lokaciji. Potrebno je navesti da je pokrenuta izrada regulacionog plana Vlakovo, ali on još nije usvojen na Općinskom vijeću Ilidža. Bez tog dokumenta Federalno ministarstvo okoliša i turizma ne može izdati okolišnu dozvolu za krematorij – kazali su iz ovog ministarstva.\nOsim toga, dodaju, Studija o procjeni utjecaja na okoliš koju je dostavilo preduzeće „Pokop“ nije urađena u skladu sa Zakonom o zaštiti okoliša i nije odgovorila na sva pitanja. Zbog toga je ta studija dobila i negativnu ocjenu stručne komisije.\n- Na osnovu navedenog, nisu ispunjeni zakonom propisani uvjeti za izdavanje okolišne dozvole za izgradnju krematorija – kazali su iz Federalnog ministarstva okoliša i turizma.\nKantonalno preduzeće „Pokop“ treba prikupiti svu neophodnu dokumentaciju na osnovu koje će Federalno ministarstvo okoliša i turizma ponovo razmotriti zahtjev i donijeti odluku u skladu sa zakonom.\nĐapo: Je li projekt isplativ\n- Nadalje, postavlja se pitanje je li Sarajevu uopće potrebna tolika investicija i milionsko ulaganje u takav projekt. Mislim da bi Kanton trebao dobro razmisliti da li u trenucima kada privreda bilježi gubitke i padaju prihodi u budžetima ulagati u krematorij, ali o tome odluku treba donijeti nova Vlada Kantona Sarajevu kroz odluke o kapitalnim investicijama svojih preduzeća. Također, vrlo je upitno i to je li projekt isplativ imajući u vidu mali broj ljudi koji bi koristio usluge krematorija – rekla je federalna ministrica Edita Đapo.\nViše o temi Krematorij\n24.11.2019 u 14:34\n22.06.2019 u 07:13\nKrematorij Vlakovo Federalno ministarstvo okoliša i turizma Edita Đapo


Republika / Ministarka Mihajlović najavila: Uskoro počinje izgradnja mosta preko Save kod Šapca!\nMinistarka Mihajlović najavila: Uskoro počinje izgradnja mosta preko Save kod Šapca!\nponedeljak, 2. 3. 2020.| 14:43\nMinistarka građevinarstva, saobraćaja i infrastrukture Zorana Mihajlović istakla je danas da očekuje da uskoro počnu i radovi na izgradnji mosta preko Save kod Šapca, u okviru realizacije projekta izgradnje auto-puta i brze saobraćajnice Ruma-Šabac-Loznica.\nMihajlović je to rekla na sastanku sa ambasadorom Azerbejdžana u Srbiji Eldarom Hasanovim, sa kojim je razgovarala upravo o tom projektu, koji izvodi azerbejdžanki "Azvirt".\nMinistarka je izrazila zadovoljstvo što jedna od najboljih svetskih kompanija realizuje taj projekat.\n- Naše dve države imaju dobru saradnju, zahvaljujući odnosima naša dva predsednika. Kompanijom ''Azvirt'' smo veoma zadovoljni i drago nam je što ćemo zajednički realizovati još jedan važan projekat. Očekujemo da uskoro počnu i radovi na izgradnji mosta preko Save kod Šapca - rekla je Mihajlović, a navodi se u saopštenju njenog kabineta.\nAmbasador Hasanov je rekao da "osam godina dugu saradnju sa potpredsednicom Mihajlović i ministarstvom koje vodi odlikuju odgovornost, disciplina i transparentnost".\n- Azerbejdžan je uz vas, imamo sličnu istoriju i običaje i čestitam vam, kao državi, na disciplini i stabilnosti, što nije slučaj svuda u regionu. Kompanija ''Azvirt'' vas neće osramotiti, pratićemo realizaciju ovog projekta zajedno - rekao je Hasanov.\nVrednost komercijalnog ugovora je 467,5 miliona evra, a ukupna dužina auto-puta i brze saobraćajnice Ruma-Šabac-Loznica iznosi 77 kilometara.\nSastanku je prisustvovao i direktor kompanije "Azvirt" za Evropu Murat Turkoglu.\nBiljana Popović Ivković sa ambasadorom Azerbejdžana: "Argumenti Srbije će i ovog puta pobediti"\nJoš jedan stravičan udes na srpskim putevima, pet vozila učestvovalo u nesreći\nSrbija Ruma Šabac Loznica Zorana Mihajlović Most Ambasador Azerbejdžan Eldar Hasanov\n(FOTO) DOBRE VESTI: Još jedna velika zemlja nam ukida vize!\nMIHAJLOVIĆEVA O NOVIM PROJEKTIMA: Brzi put Ruma-Šabac-Loznica do 2020. godine


Edita Tahiri: Priština bi mogla da se povuče iz dijaloga - Klix.ba\nAko Srbija bude nekonstruktivna\n5.11.2011. u 21:29\nPrištinska delegacija mogla bi da se povuče iz dijaloga sa Beogradom ukoliko srpska strana ne bude primjenjivala postignute dogovore, ali odluku o tome donijeće nakon konsultacija sa zvaničnicima EU i SAD, rekla je šef prištinske delegacije Edita Tahiri.\nTahiri je rekla da će odluka o prekidu dijaloga zavisiti od savjeta koje će Prištini dati zvaničnici EU i SAD, prenose prištinski mediji.\n"Kao strana u ovim razgovorima, razgovaraćemo sa međunarodnom zajednicom i zajednički analizirati opravdanost nastavka, odnosno prekida dijaloga.\nU koordinaciji sa EU i SAD, preduzećemo dalje korake ukoliko Srbija i dalje bude nekonstruktivna", rekla je Tahiri.\nOna je odbacila mogućnost razgovora o carinskim punktovima na sjeveru Kosova, navodeći da je međunarodni faktor u više navrata odbacio zahtjev Srbije da nametne ovo pitanje u dijalogu.\nŠef pregovaračkog tima Beograda Borko Stefanović očekuje da bi dijalog Beograda i Prištine uskoro mogao da bude nastavljen, navodeći da srpska strana razgovara sa predstavnicima SAD i EU o kompromisu koji bi trebalo da na spornim prelazima Brnjak i Jarinje reguliše teretni i putnički saobraćaj.\n"Čim se rešenje nazre, mi nastavljamo dijalog'', rekao je Stefanović ranije i dodao da problem za koji je odgovorna vlada u Prištini nije samo u tome što su doveli kosovske carinike na Brnjak i Jarinje, već što su nametnuli jednostrano rješenje i što ne žele da se upuste u pregovore.


Fajzer i Biontek testiraju vakcinu na trudnicama – Portal Kolašin\nFajzer i Biontek…\nFajzer i Biontek testiraju vakcinu na trudnicama\nFajzer i Biontek počeli su međunarodnu studiju sa 4.000 učesnica kako bi procijenili efikasnost svoje vakcine protiv koronavirusa na zdravim trudnicama.\nTrudnice su pod većim rizikom od razvoja teškog oblika bolesti Kovid-19, a mnogi su zdravstvenu radnici istakli da pojedine žene u visoko rizičnim profesijama uzimaju vakcine protiv koronavirusa čak i bez dokaza da su one za njih sigurne.\nProšle sedmice, američki Nacionalni institut za zdravlje pozvao je na veće uključivanje trudnica i dojilja u istraživanje vakcina protiv koronavirusa.\nBioetičari, stručnjaci za vakcine i zdravlje majki, godinama su tvrdili da bi trudnice trebale biti rano uključene u ispitivanja pandemijskih vakcina, kako ne bi trebale dugo čekati nakon što im se ukaže efikasnost za širu javnost.\nMeđutim, uprkos takvim zahtjevima, trudnice su isključene iz velikih američkih ispitivanja za dobijanje odobrenja za hitnu upotrebu vakcine protiv koronavirusa.\nTo je zbog toga što su proizvođači ljekova rekli da prvo trebaju osigurati sigurnije i efikasnije vakcine za širu javnost.\nU SAD-u regulatori zahtijevaju od proizvođača ljekova da provedu sigurnosne studije na trudnim životinjama prije testiranja vakcina na trudnicama kako bi bili sigurni da ne štete fetusu te da ne mogu dovesti do pobačaja. Kompanije su rekle da te studije nijesu otkrile nove rizike.\n„Trudnice u SAD-u već su dobile prve doze vakcina“, saopštile su kompanije Fajzer i Biontek.\nNova studija testiraće trudnice u dobi od 18 godina i više u SAD-u, Kanadi, Argentini, Brazilu, Čileu, Mozambiku, Velikoj Britaniji, Španiji.\nŽene će primiti vakcinu između 24. i 34. sedmice turdnoće, a uzet će dvije doze u razmaku od 21 dan, kao što se radilo i u većem kliničkom ispitivanju.\n„Ubrzo nakon porođaja učesnice koje dobiju placebo u ispitivanju imaće priliku dobiti pravu vakcinu“, istakli su iz Fajzera i Bionteka, piše CNBC.


Kon: Pooštriti kontrolu sprovođenja mera, visok potencijal virusa - Glas Zaječara\nHome Društvo Kon: Pooštriti kontrolu sprovođenja mera, visok potencijal virusa\nEpidemiolog Predrag Kon izjavio je da se na E- portal Ministarstva zdravlja do sada javilo oko 23.000 građana Srbije koji su se vratili iz inostranstva i da je među njima bilo 36 osoba sa simptomima Kovid-19. „To je recimo jedan zaražen na 700 ljudi, a ako neko misli da je to mali broj, mora da se zna da kad je jedan zaraženi na 1.000 stanovnika, mi to smatramo vanrednom epidemiološkom situacijom“, rekao je Kon za RTS i dodao da smatra da treba pooštriti kontrolu sprovođenja mera.\n„Imamo import virusa, to ne možemo da sprečimo, ali možemo da sprečimo da se prenosi i to zavisi od ponašanja građanina“, rekao je Kon i naveo da je do sada najviše prenosa virusa bilo na slavljima.\nOn je naveo primer Kine koja više praktično nema prenos virusa sa osobe koja uđe u zemlju, ali i dodao da su Kinezi toliko disciplinovani da njihove lekare koji su boravili u Srbiji „niko nije video bez maske“.\n„Po meni treba malo pooštriti kontrolu sprovođenja mera, da bi nam i okrobar bio ovako prihvatljiv dok se ne obavi vakcinacija protiv sezonskog gripa, a koja počinje u oktobru“, rekao je Kon i dodao da je ove godine dupliran broj nabavljenih vakcina u odnosu na prethodne godine, i biće ih oko 700.000.\nKada je reč o školama, sada je kako je ocenio „proradio nadzor“ i u srednjim školama pa je njih pet prijavilo virus.\n„Ukupno su 24 škole u Beogradu zahvaćene virusom, međutim svi pojedinačni slučajevi su izolovani i sprečen je prenos, sistem za sada funkcioniše“, rekao je Kon.\nPrethodni tekstZona „Istok“: OFK 019 putuje za Pirot, Bor dočekuje OFK Knjaz\nNaredni tekstGrenel: Srbija i Kosovo saglasni da Jezero Gazivode postane Jezero Tramp


Januar 22, 2018 – FISKULTURA\n- Lifestyle, Trening\nSpremanje za trening: oprema, flašica vode i omiljena plej-lista.\n„Muzika može biti odlična motivacija za vežbanje, sve dok je to prava muzika!“\nMuzika može uticati na efektivnost treninga tako što će nam pomoći da izdržimo duže, treniramo bolje, i pre svega – uživamo u vežbanju.\nKAKO MUZIKA UTIČE NA VEŽBANJE?\nDobra plej-lista ne prija samo našim ušima, već podjednako dobro utiče i na našu posvećenost vežbanju, potvrđuje poslednje istraživanje Scientific American magazina.\nScientific American navodi dve najbitnije osobine muzike za trening: tempo i ritam. Oba podstiču reakciju u vidu sihronizacije pokreta u skladu sa muzikom. Slušajući dovoljno stimulativnu muziku, dobijamo određenu dozu energije, koja je kanalisana na fizičku aktivnost i podstiče njeno brže i efikasnije izvršenje. Sinhronizacija pokreta u ritmu muzike dovodi do stabilnog tempa i pravilnog disanja, što za posledicu ima manji utrošak energije.\nDrugi aspekti koji podstiču motivaciju za trening su: muzikalnost, značenje pesme za vas i vaše okruženje i intimna povezanost sa pesmom. Muzikalnost pesme uticaće na raspoloženje i uživanje, dok će intimna povezanost i značenje pesme probuditi emocije. Indentifikacija sa rečima jedna je od najlakših načina pronalska motivacije u muzičkoj numeri.\nSavet: Izbegavajte melodije i tekstove sa kojima ste sentimentalno povezani, kako bi izbegli osećaj setnosti i tuge. Odaberite pesme koje vraćaju lepa sećanja ili bude pozitivne osećaje i motivišu vas da napredujete i trenirate bolje.\nMuzika utiče na nivo uzbuđenja, na svest o težini vežbanja i na kraju, utiče na raspoloženje. Dobro raspoloženje daje nam osećaj da ništa nije teško, što sam trening čini lakšim ali nas i tera da vežbamo češće.\nRITAM I TEMPO MUZIKE\nUkoliko vas jak ritam i glasna muzika teraju da vežbate brže, bolje, jače – niste jedini!\nKako bi postigli najviše efekta bitno je znati koje pesme dodati na svoju plejlistu. David Lee-Priest i Costas Karageorghis, naučnici sporta i psihologije iz Engleske, istraživali su koji tempo i jačina muzike mogu imati najviše uticaja na trening.\n„Istraživanja su pokazala da tempo od 120-140 otkucaja po minuti najbolje doprinosi standarnom treningu umerenog intenziteta.“ – rekao je Karageorghis, koji je 20 godina istraživao kako muzika utiče na vežbanje.\nReakcija na muziku u toku treninga može zavisi od osobe do osobe. Ukoliko rekreativno vežbate dva do tri puta nedeljno, muzika će vam zasigurno pomoći, ali ukoliko ste profesionalni sportista čiji su treninzi visokog intenziteta, muzika može predstavljati distrakciju koja će imati negativan uticaj na vežbanje.\nDa li i vas muzika motiviše i pomaže dok vežbate?\nPodelite sa nama vaše omiljene pesme za motivaciju 🙂


NIS proglašen za korporativni energetski superbrend | NIS\nNIS > Presscentar > Vesti > NIS proglašen za korporativni energetski superbrend\nNIS proglašen za korporativni energetski superbrend\nKompanija NIS dobila je priznanje pobednik “broj 1” u kategoriji „Energija“ na svečanoj dodeli nagrada Corporate Superbrands Srbija 2015/2016, koja je održana u Beogradu.\nNagradu je u ime kompanije NIS primila Sanja Lubardić, direktor Funkcije za odnose sa javnošću i komunikacije\nOvo je drugi put da je NIS nosilac titule korporativni superbrend u ovoj kategoriji, čime je kompanija još jednom potvrdila svoju snagu i prepoznatljivost.\nPriznanje je u ime kompanije primila Sanja Lubardić, direktor Funkcije za odnose sa javnošću i komunikacije. NIS se našao i u publikaciji Corporate Superbrands Srbija 2015/2016 u kojoj se promovišu najjači korporativni brendovi u Srbiji.\nNagrada u kategoriji „Energija“ odražava oblast poslovanja NIS-a i simbolizuje transformaciju iz naftno-gasne kompanije u regionalni energetski holding koji nastavlja da širi oblasti svog poslovanja. Istovremeno, ovo priznanje iskazuje i stratešku opredeljenost NIS-a da posluje u skladu sa principima održivog razvoja. Podržavajući mlade talente, nauku, obrazovanje, kulturu, razvoj lokalne zajednice, kao i humanitarne projekte, NIS obezbeđuje „Energiju za pokret na bolje“.\nPosebno je važno što su NIS kao vodeći brend u kategoriji „Energija“ prepoznali i članovi Stručnog saveta i 1.000 građana Srbije koji su se o tome izjasnili kroz istraživanje javnog mnjenja. Ova nagrada je veliki podstrek kompaniji u ostvarenju strateških ciljeva da postane vodeći regionalni energetski holding i nastavi sa ulaganjima u zajednicu, posebno u mlade, o čemu svedoči i sam slogan NIS-a „Budućnost na delu“.\nU ovogodišnjoj konkurenciji za nagrade bilo je oko 2.000 kompanija, organizacija i institucija koje posluju u Srbiji, raspoređenih u 34 kategorije prema oblastima poslovanja.\nSuperbrend je licencni program pokrenut 1994. godine u Velikoj Britaniji i vodeća je svetska platforma za promociju brendova, prisutna u više od 80 zemalja. U Srbiji se organizuje po treći put, a cilj programa je promocija najuspešnijih kompanija, organizacija i institucija u Srbiji.


Projekat "Otvorena vrata" započeo je u decembru 2008. godine, finansiran je od strane Komisije za raspodjelu dijela sredstava od igara na sreću. Osnovni cilj projekta jeste otvaranje Drop in centra za korisnike droga i poboljšanje životnih uslova visoko rizične populacije korisnika droga koji injektiraju, kao i njihovih članova porodice. Podršku za implementaciju ovog projekta, a ujedno i za otvaranje Drop in centra, pružili su: Ministarstvo zdravlja Crne Gore, Institut za javno zdravlje, Uprava Policije Crne Gore i kancelarija za prevenciju narkomanije Crne Gore.\nJedan od ciljeva projekta jeste i poboljšanje pristupa korisnika droga uslugama zdravstvene i socijalne zaštite, a u cilju kreiranja što boljih politika i intervencija u ovoj oblasti. Pored toga, promocijom servisa rehabilitacije i reintegracije, te prevencije recidiva, povećava se stepen informisanosti korisnika droga. Podjelom sterilne opreme za injektiranje smanjuje se rizik od širenja krvlju i seksualno prenosivih infekcija (HIV-a, hepatitisa C, hepatitisa B) među populacijom korisnika droga i opštom populacijom.\nS toga kao glavne aktivnosti u okviru ovog projekta možemo izdvojiti: terenski rad, preventivnu edukaciju i informisanje, osnovnu medicinsku pomoć, zamjenu sterilne opreme za injektiranje droga, distribuciju besplatnih kondoma i lubrikanata, psihosocijalnu pomoć, pravnu pomoć, socijalnu pomoć, promociju i upućivanje na službe zdravstvene zaštite, sa naglaskom na institucije za tretman i rehabilitaciju, upućivanje na profesionalnu orijentaciju i relevantne službe pomoći.


Poslednja sednica Skupštine\n“Imajuci u vidu okolnosti pod kojima smo radili kao institucije Kosova i pocevsi od necega sasvim novoga, novih sistema, ja mislim da je rad Skupstine, al ii drugih institucija bio uspesan. Naravno, tokom ovog mandata bilo je odredjenih slabosti, ali u celini ja mislim da je uradjen vrlo dobar posao”, kaze Tërmkolli isticuci kako je ovaj saziv Parlamenta postavio snaznu osnovu za rad buduceg saziva.\nSkupstina je mogla da radi mnogo vise, smatraju predstavnici poslanickih grupa Demokratske partije i Alijanse za buducnost Kosova Arsim Bajrami i Bajram Kosumi.\nBajrami istice kako se Skupstina susretala sa drasticnim ogranicenjima ovlascenja i nedostatkom parlamentarnog iskustva. Ipak, on smatra da je rad Skupstine bio donekle uspesan, sa nekim nedostacima koji se,prema njemu, ne smeju ponoviti.\n“Mislim da se ovakav sistem rada ne sme ponoviti. Ovo jednomesecno sastajanje i mehanicko nadglasavanje ne treba nikada da se ponovi, jer Parlament gradi drzavu i naravno drzava se ne moze graditi nadglasavanjem, partijskim inatima, vec pametnom poltikom, drzavotvornom logikom koja ce za rezultat imati dobre, drzavotvorne zakone”, kaze Bajrami isticuci kako od narednog saziva ocekuje da budu vodjen daleko profesionalnije, bez mehanickih ogranicenja, jer je priroda Parlamenta da bude govornica slobodnog izrazavanja i debata, kaze Bajrami.\nSkupstina je uradila dobar posao smatra poslanik Alijanse za buducnost kosova i clan Predsednistva Skupstine Bajram Kosumi. Medjutim, on ima primedbe da su pojedini predlozi i inicijative ostali u fijokama Parlamenta i nisu usvojeni. Tu su, prema njegovom misljenju predlozi koji se odnose na najznacajnija pitanja za Kosovo.\n“Za predloge i inicijative koje su ostale u proceduri mislim da vecina u Skupstini ima odgovornost jer de facto u proceduri ne mogu ostati i kod sledeceg saziva Parlamenta. Na zalost Deklaracija o suverenoj drzavi Kosovo nije usvojena u ovom sazivu. To je veliki nedostak za poslanike ali posebno za rukovodstva politickih partija koje su cinile vladajucu koaliciju tokom tri prethodne godine”, ocenjuje Kosumi.\nInace, Skupstina Kosova je danas odrzala poslednju redovnu sednicu u ovom sazivu. Kao rezultat trogodisnjeg rada ostaju 105 zakonska akta i nekoliko politickih rezolucija i izjava.


Pripadnici saobraćajne policije su podnijeli 1.050 prekršajnih prijava, izdali 343 prekršajna naloga, oduzeli 18 pari registarskih oznaka i isto toliko vozila isključili iz saobraćaja.\nZbog vožnje pod dejstvom alkohola slobode su lišena 52 vozača.\nMojkovačka policija je lišila slobode P.Č. (28) iz Nikšića koji je upravljao vozilom pod dejstvom alkohola u koncentraciji od 2,34 g/kg i S.R. (45) iz Mojkovca koji je vozio pod dejstvom alkohola u koncentraciji od 2,54 g/kg.\nUprava policije još jednom apeluje na sve učesnike u saobraćaju da poštuju saobraćajne propise i na taj način doprinesu, kako ličnoj, tako i bezbjednosti drugih učesnika u saobraćaju.


U saopštenju saudijskog ministarstva pravosuđa navodi se da je do Kašogijeve smrti došlo u tuči koja je izbila između novinara i ljudi koji su bili u konzulatu. "Istraga je još u toku a 18 saudijskih državljana je uhapšeno", preneli su državni mediji dodajući da su savetnik saudijskog kralja Saud al-Kahtani i zamenik šefa obaveštajne službe Ahmed Asiri otpušteni zbog tog događaja.\nBela kuća je saopštila da je upoznata sa informacijama koje je objavila Saudijska Arabija o smrti novinara Kašogija i da će nastaviti da se zalaže za "pravdu koja je brza, transparentna i u skladu sa odgovarajućim zakonskim procedurama."\nPredsednik Tramp upozorio je da će posledice biti "veoma ozbiljne" ako Saudijska Arabija stoji iza nestanka novinara ali je Pompeo rekao: "Neću da ulazim u to kakva bi reakcija mogla da bude. Svakako ćemo razmotriti niz mogućih odogovra ali mislim da je važno sa sačekamo svse činjenice."\nPompeo, koji je ove nedelje otputovao u Rijad, gde je razgovarao sa kraljem Salmanom i princom Mohamedom bin Salmanom, rekao je za Glas Amerike: "Jasno sam im preneo da SAD veoma ozbiljno shvataju ovo pitanje i ne odobravaju ubistva van sistema pravosuđa. Ne odobravamo takvu vrstu aktivnosti. To nije u skladu sa američkim vrednostima i preneo sam im da je ovo njihova odgovornost pošto se incident odigrao u njihovom konzultatu."\n"Njihova odgovornost je da utvrde punu istinu, iznesu činjenice jasno, precizno i transparentno pred celim svetom", rekao je Pompeo. "A kada identifikujemo činjenice, onda su odgovorni za to da odgovorni u zemlji, ako su bili umešani u krivično delo, polože račune za to."\nRepublikanski senator Lindzi Grejem, koji je oštro kritikovao Saudijsku Arabiju zbog slučaja Kašogi, na Tviteru je izrazio sumnju u saudijsko objašnjenje kako je novinar nastradao. "Malo je reći da sam skeptičan u pogledu nove saudijske priče o gospodinu Kašogiju", ocenio je senator.


ViewSonic TD2420 monitor dizajniran za rad u zdravstvu i obrazovanju, kućnu zabavu i POS sisteme – Personal magazin\nViewSonic predstavlja TD2420 dizajniran za rad u zdravstvu i obrazovanju, kućnu zabavu i POS sisteme ViewSonic Europe Limited, vodeći svetski proizvođač vizuelnih displej rešenja, danas je najavilo svoj najnoviji LED ekran…\nViewSonic predstavlja TD2420 dizajniran za rad u zdravstvu i obrazovanju, kućnu zabavu i POS sisteme\nViewSonic Europe Limited, vodeći svetski proizvođač vizuelnih displej rešenja, danas je najavilo svoj najnoviji LED ekran na dodir -TD2420.\n“TD2420 je dizajniran za potrebe privrednih grana kao što su zdravstvo, obrazovanje, informativnih punktova gde se zahteva touch funkcionalnost, kao i za korisnike koji žele ekrane osetljive na dodir”, izjavio je Kler Čuang, LCD Monitor Product Marketing menadžer za ViewSonic Europe Ltd. “Razlog za to je dual point optical touch tehnologija TD2420 monitora, koja nudi veoma intuitivno iskustvo dodira. Zajedno sa svojim superiornim performansama i izdržljivoj 7H površini, ovaj ekran će opstati u skoro svakom okruženju u kome klasični despleji ne bi preživeli”.\nSa USB HID kompatabilnošću, TD2420 obezbeđuje automatsku touch funkcionalnost preko USB konekcije pod Windows operativnim sistemom. U kombinaciji sa više video izvora (HDMI, VGA i DVI), i 20,000,000:1 dinamičkim kontrastom, TD2420 donosi impresivno iskustvo gledanja što je idealno za pregled video materijala bez zamućenja i za oštru poslovnu grafiku.\nViewSonic predstavio 24 inčni Full HD displej sa intuitivnom Dual Point Optical Touch funkcijom\nDa bi omogućio kvalitetan audio i vizuelni doživljaj, TD2420 poseduje integrisane zvučnike sa SRS Premium Sound® tehnologijom za kristalno jasan zvuk. Ovaj Energy Star® i EPEAT Gold sertifikovani ekran podržava različite eko režime za uštedu energije i do 40% više od monitora iste veličine. Idealan za poslovno okruženje, ovaj ekran osetljiv na dodir odluikuje i VESA standard za montažu koji standardno dolazi sa Kensington Lock slotom za dodatnu sigurnost. U kompletu sa svim potrebnim kablovima, TD2420 se takođe isporučuje sa integrisanom olovkom u pogodnom otvoru u okviru maske ekrana, što je neophodno kada se radi o većoj interakciji kao što je slikarstvo, digitalni potpisi i preciznost u aplikacijama.\nSvi naši proizvodi imaju tri godine garancije budući da pridajemo veliku važnost tome da naši korisnici budu bezbrižni prilikom izbora ViewSonic brenda. Takođe nudimo i opciju produžene garancije na sve naše proizvode. TD2420 dolazi sa trogodišnjom radnom garancijom, kao i sa trogodišnjim garancijom delova.\nTD2420 će biti dostupan širom Evrope / Rusije / Turske po preporučenoj maloprodajnoj ceni od 255 € (bez PDV-a)\nViewSonic TD2420 monitor dizajniran za rad u zdravstvu i obrazovanju, kućnu zabavu i POS sisteme was last modified: June 20th, 2013 by Redakcija\nPOSTD2420 monitorViewSonicViewSonic TD2420


Vukanović: Objaviti diplome zaposlenih u javnom sektoru – Visokoin.com\nNaslovna » Vukanović: Objaviti diplome zaposlenih u javnom sektoru\nPoslanik SDS-a Nebojša Vukanović rekao je u Narodnoj skupštini da je cilj Nacrta zakona o izmjenama i dopuni Zakona o registru zaposlenih kod korisnika budžetskih sredstava Republike Srpske da se objave sve diplome zaposlenih u javnom sektoru.\nVukanović je rekao da na tom planu nema ništa protiv bilo koga, pa ni privatnih fakulteta, među kojima ima onih koji su u pogledu kvaliteta obrazovanja bolji od javnih.\n“I na ovom planu se mora ozbiljno stvarati država, odnosno da u radu institucija Srpske sve bude transparentno i javno. Ovo je ozbiljan prijedlog zakona s ciljem da se pročisti državna uprava”, rekao je tokom skupštinske rasprave Vukanović, koji je ovaj nacrt zakona predložio zajedno sa narodnim poslanicima iz PDP-a Jelenom Trivić i Draškom Stanivukovićem.\nVukanovićev stranački kolega Zoran Vidić kaže da jedan od ciljeva ovog akta može biti sprečavanje nečasnih radnji u sticanju diploma.\nPoslanik SNSD-a Srđan Mazalica izjavio je da opozicija pokušava nametnuti u javnosti lažnu tezu da je vlast u Srpskoj protiv borbe i provjere lažnih diploma.\nOn je poručio da klub poslanika te stranke u Narodnoj skupštini neće podržati ovaj nacrt, jer opozicija želi da diplome provjeravaju oni koji za to nisu nadležni.\n“Jesmo za to da se provjeravaju diplome, ali zna se ko to i kako radi. Provjeru vjerodostojnosti diploma treba da vrše prosvjetna inspekcija, MUP ili tužilaštva, a ne resorna ministarstva i organi uprave kako pokušava da kaže opozicija”, istakao je Mazalica.\nOn je dodao da tu provjeru treba raditi u okviru sistema i postojećih zakona koji postoje godinama.\n“Samo tako se sistemski možemo boriti s pomenutom negativnom pojavom, odnosno da obezbijedimo što bolji kvalitet visokog školstva u Srpskoj”, rekao je on.\nOn je istakao da predlagači ovog nacrta, odnosno opozicija, misle da se problem lažnih diploma može riješiti čarobnim štapićem.\n“Zbog toga i postoji pritisak javnosti koji je takav da se ovaj opozicioni prijedlog zove `zakon o provjeri diploma` uz poruku da se do sada ništa nije radilo na tom planu. To nije tačno”, naglasio je Mazalica.\nOn je dodao da su prvi privatni fakulteti osnovani tokom vlasti SDS-a i PDP-a, navodeći da su neki od njih bili registrovani i na autobuskoj stanici u Srebrenici…\n“Vlade, koje je predvodio SNSD su nakon toga morale da izvrše niz reformi u oblasti visokog obrazovanja jer su privatni fakulteti prije toga bili osnivani bez ikakvog reda. Dakle, radili smo na suzbijanju lošeg visokog obrazovanja i sada se za osnivanje privatnih fakulteta moraju ispuniti brojni uslovi. Ukinuli smo to da ostvaruju dobit kao preduzeća, prekinuto je sa neograničenim upisom studenata, uvedene su akreditacije, kontrola kvaliteta i slično”, naveo je Mazalica.\nPoslanik PDP-a Gordana Vidović rekla je da je problem u vezi sa lažnim diplomama ogroman i u Srpskoj i u BiH.\n“Treba nam zaista kontrola u ovom pogledu i da stanemo u kraj nelegalno stečenim diplomama”, kaže Vidovićeva.\n23 Februara, 2020 at 1:11 pm\n23 Februara, 2020 at 1:01 pm


Šta ako ste na bolovanju zbog korona virusa - Poslovi Infostud\nZa mnoge neočekivano, pandemija korona virusa i dalje ne jenjava. S obzirom da je veliki broj ljudi i u našoj zemlji ugrožen virusom, bilo na taj način da je potvrđeno oboljenje covid-19 ili da je propisana mera obavezne izolacije zbog sumnje da postoji opasnost od daljeg širenja zaraze, sve češće se postavlja praktično pitanje isplate naknade zarade zaposlenima koji su privremeno sprečeni za rad usled navedenih razloga. U ovom tekstu razmotrićemo domaću pravnu regulativu koja se primenjuje u pogledu naknade zarade zaposlenih lica prinuđenih da odsustvuju sa rada zbog borbe protiv ove zarazne bolesti.\nNajjasnija situacija u pogledu ostvarivanja prava na naknadu zarade jeste u slučaju nastupanja bolesti. Sva lica za koja je potvrđeno da su obolela od covid-19 moraju da miruju u zdravstvenim ustanovama (komplikovaniji slučajevi) ili u svojim domovima i za to veme, ukoliko su u radnom odnosu, imaju pravo na naknadu zarade zbog bolesti. Dužinu privremene sprečenosti za rad utvrđuje stručno-medicinski organ Republičkog fonda za zdravstveno osiguranje (RFZO)-izabrani lekar za prvih 60 dana sprečenosti, a nakon toga lekarska komisija filijale RFZO.\nZa prvih 30 dana naknada zarade pada na teret poslodavca, a ukoliko traje i duže od toga, od 31. dana naknada zarade isplaćuje se iz sredstava obnaveznog zdravstvenog osiguranja. Visina naknade zarade koja se obezbeđuje iz sredstava poslodavca i iz sredstava obaveznog zdravstvenog osiguranja iznosi 65% od osnova za naknadu zarade, dok osnov za naknadu zarade čini prosečna zarada ostvarena u poslednjih 12 meseci pre meseca u kojem je nastupila privremena sprečenost za rad.\nU cilju zaštite stanovništva od zaraznih bolesti koje ugrožavaju zdravlje stanovništva Republike Srbije i čije sprečavanje i suzbijanje je od opšteg interesa za Republiku Srbiju, a u skladu sa Zakonom o zaštiti stanovništva od zaraznih bolesti, preduzima se mera karantina i sprovodi nadzor nad izvršavanjem izrečenog karantina od strane fizičkog lica.\nKarantin je mera kojom se ograničava sloboda kretanja i utvrđuju obavezni zdravstveni pregledi zdravim licima koja su bila ili za koja postoji sumnja da su bila u kontaktu sa licima obolelim od zaraznih bolesti ili sa licem za koje postoji sumnja da je obolelo od zarazne bolesti, tokom perioda zaraznosti.\nDakle, lica za koja se sumnja da su inficirana virusom i lica koja su bila u bliskom kontaktu sa osobama za koje je potvrđeno da su oboleli, stavljaju se u izolaciju radi usporavanja širenja bolesti. U navedenom slučaju, kada se zaposleni stavi u karantin pripada mu naknada zarade za vreme privremene sprečenosti za rad.\nZakon o zdravstvenom osiguranju zapravo propisuje 7 razloga privremene sprečenosti za rad zbog kojih osiguraniku pripada pravo na naknadu zarade. Zakon je taksativno nabrojao te razloge i u najkraćem, to su sledeći osnovi bolovanja: bolest ili povreda van rada, bolest ili povreda na radu, bolest ili komplikacija zbog održavanja trudnoće, nega bolesnog člana porodice, dobrovoljno davanje organa, pratnja bolesnom osiguranom licu prilikom putovanja ili stacionarnog lečenja. Sedmi zakonski razlog za bolovanje, koji je važan kod borbe protiv širenja infektivnih bolesti, definisan je na sledeći način: Naknada zarade za vreme privremene sprečenosti za rad pripada osiguranicima zaposlenim i preduzetnicima, ako je zdravstveno stanje osiguranika takvo da je osiguranik privremeno sprečen za rad zbog propisane mere obavezne izolacije kao kliconoše ili zbog pojave zaraznih bolesti u njegovoj okolini. Dakle, u slučajevima kada se zaposlenom od strane nadležnog organa (sanitarnog inspеktora, organa nadlеžnog za kontrolu prеlažеnja državnе granicе, carinskog organa, službenika Ministarstva unutrašnjih poslova ili izabranog lеkara) odredi izolacija zato što je kliconoša ili zbog toga što se u njegovoj okolini pojavila zarazna bolest, zaposleni ima pravo na bolovanje po citiranom zakonskom osnovu. U slučaju ovakvog bolovanja naknada zarade isplaćuje se na isti način, u istom obimu i na teret istih subjekata kao i kod običnog bolovanja van rada.\nTo znači da za prvih 30 dana naknada zarade pada na teret poslodavca, od 31. dana isplaćuje se iz sredstava obaveznog zdravstvenog osiguranja i iznosi 65% od osnova za naknadu zarade, odnosno 65% prosečne mesečne zarade ostvarene u poslednjih 12 meseci pre meseca u kojem je nastupila privremena sprečenost za rad.\nMogućnost isplate naknade zarade u visini od 100%\nMožemo zaključiti da prema navedenim važećim zakonskim odredbama, koje se primenjuju na sve koji su na bolovanju zbog trenutne pandemije virusa, zaposleni u Srbiji primaju 65 odsto zarade, bilo da je potvrđeno da su oboleli od covid-19, bilo da borave u karantinu zbog sumnje na virus korona (bez obzira da li analize naknadno pokažu da su zaraženi ili ne). Postavlja se pitanje da li postoji mogućnost da oni koji su oboleli od korona virusa ili završe u izolaciji ipak dobiju celu platu?\nPrema Zakonu o radu i Zakonu o zdravstvenom osiguranju, izuzeci od pravila da se naknada zarade isplaćuje u visini od 65% od zakonske osnovice za vreme bolovanja, odnose se na trudnice, povrede na radu i profesionalne bolesti, te negu teško obolele dece, kada je predviđena isplata 100 odsto zarade. Osim toga, naknada zarade u punom iznosu je omogućena i zaposlenima koji su to dogovorili sa poslodavcem kroz kolektivni ugovor.\nDa bi ovo bilo omogućeno i za one zaposlene koji ne rade u firmama koje kolektivnim ugovorima i ugovorima o radu predviđaju isplatu pune naknade zarade, bilo je potrebno da država donese poseban akt koji bi se ticao bolovanja zbog korona virusa. U tom smislu Vlada Republike Srbije donela je odluku prema kojoj zaposleni lekari, medicinsko osoblje, pripadnici vojske i policije, kao i službenici u drugim službama javnog sektora gde je priroda posla takva da po osnovu obavljanja radnih zadataka i službenih dužnosti dolazi do neposrednog izlaganja riziku, odnosno dolazi do kontakta sa licima kojima je potvrđena bolest COVID-19 ili naložena mera izolacije, imaju pravo na naknadu zarade u visini od 100%. Za ostale zaposlene donet je Zaključak koji se odnosi na sve poslodavce u Republici Srbiji, ali ipak samo na nivou preporuke.\nPreporuka Vlade RS poslodavcima da se isplaćuje 100% bolovanja izazavnog korona virusom\nNa predlog Ministarstva za rad, Vlada Republike Srbije donela je Zaključak kojim se preporučuje poslodavcima da izmene svoj opšti akt, odnosno ugovor o radu ili drugi pojedinačni akt, u delu kojim se uređuje naknada zarade, odnosno naknada plate, tako da zaposlenima koji privremeno odsustvuju sa rada zbog potvrđene zarazne bolesti COVID-19 ili zbog mere izolacije ili samoizolacije naložene u vezi sa tom bolešću, a koja je nastupila kao posledica neposrednog izlaganja riziku po osnovu obavljanja njihovih poslova i radnih zadataka, odnosno službenih dužnosti i kontakta sa licima kojima je potvrđena bolest COVID-19 ili naložena mera izolacije ili samoizolacije, obezbede pravo na naknadu zarade u visini od 100% osnova za naknadu zarade.\nOdsustvo sa rada iz ovog zaključka zaposleni dokazuje rešenjem nadležnog organa (sanitarnog inspektora, organa nadležnog za kontrolu prelaženja državne granice, carinskog organa, izvodom iz evidencije Ministarstva unutrašnjih poslova i dr.) ili izveštajem lekara o privremenoj sprečenosti za rad (doznaka), u skladu sa zakonom.\nDakle, bez obzira što se radi o zaposlenima kod kojih je upravo zbog prirode posla koji obavljaju, odnosno vrste službenih kontakata koje ostvaruju, nastupila posledica oboljevanja ili izolacije zbog covid-19, država nije obavezala poslodavce da isplate punu platu, već se radi isključivo o preporuci da tako učine. Obavezujuća odluka doneta je samo za zaposlene u javnom sektoru, odnosno za one zaposlene kojima je država poslodavac, što se čini suviše opreznim, naročito ako se ima u vidu da se radi o borbi koju mora da vodi celo društvo i da mnogi radnici upravo na svojim radnim mestima u privatnim firmama (apoteke, prodavnice…) ostvaruju mnoštvo kontakata, koji vrlo lako mogu da prouzrokuju oboljevanje ili potrebu za stavljanjem u karantin. Ostaje da se oslonimo na društvenu svest privatnih poslodavacA i da se nadamo da će prepoznati potrebu da prihvate Vladinu preporuku, kao vid podrške onima koji podnose najveći teret borbe sa zarazom, upravo vršeći profesionalno svoje radne obaveze.\nPrema tome, možemo u najkraćem reći da je pravna regulativa u pogledu bolovanja zbog korona virusa trenutno sledeća: isplata bolovanja je garantovana svim zaposlenima, bilo da su sprečeni za rad zbog bolesti ili mere izolacije, ali zakon predviđa isplatu 65% od osnovice, koju čini plata isplaćena u poslednjih 12 meseci; za isplatu preko tog iznosa potreban je novi pravni akt, bilo u vidu kolektivnog ugovora (ili ugovora o radu) kod poslodavca koji bi dao veća prava svojim zaposlenima, bilo kroz akt koji donosi država; Vlada RS je takav akt donela, ali je obavezujući samo za zaposlene u javnim službama, koji su zbog prirode posla izloženi povećanom riziku; za zaposlene u privatnom sektoru, koji su zbog obavljanja radnih zadataka na isti način izloženi povećanom riziku oboljevanja ili stavljanja u karantin direktno kao posledica svog radnog mesta, doneta je samo preporuka da se isplaćuje naknada pune zarade.


Асфалтирање улица Кнез Милошев Венац и Шумадијска у Пожаревцу\nAsfaltiranje ulica Knez Milošev Venac i Šumadijska u Požarevcu\nPočeli su radovi na asfaltiranju ulica Knez Milošev Venac i Šumadijska u Požarevcu. Vrednost Knez Miloševog Venca iznosi 47 000 000 dinara a Šumadijske 29 500 000 dinara, rok za završetak radova je oko 25.decembra. U Knez Miloševom Vencu od autobuske do železničke stanice urađeni su trotoari sa leve i desne strane, u toku je asfaltiranje tog dela kolovoza a od ponedeljka će se raditi horizontalna i vertikalna signalizacija nakon toga taj deo ulice do Deligradske, biće pušten u saobraćaj. U Šumadisjkoj ulici je počelo asfaltiranje prvog sloja asfalta a zatim će se ulica kompletno asfaltirati sa završnim slojem asfalta.\nAsfaltiranje ulica u Požarevcu\nČlan gradskog veća zadužen za komunalnu infrastrukturu i saobraćaj Dragan Kostić obišao je ove radove, koje u Knez Miloševom Vencu izvodi Neimar put, a u Šumadijskoj PZP Požarevac, i izrazio je zadovoljstvo dinamikom i kvalitetom radova. Kostić je ovom prilikom izjavio da je veoma bitno da se ove dve veoma bitne saobraćajnice u gradu Požarevcu završe na vreme. On je najavio da će i dalje ići u kontrolu radova kako bi se lično na licu mesta uverio u dinamiku i kvalitet radova.\nKada je u pitanje asfaltiranje na drugim lokacijama na teritoriji grada Požarevca završena je Novosadska ulica, a radi se Voje Vujovića vrednosti 2 390 000 dinara. U planu je da se krene sa asfaltranjem u selima Batovac, Beranje, Bubušinac, Živica, Poljana i Ćirikovac a od Nove godine i u ulicama Dositejeva u Kostolcu i Tršćanska u Požarevcu ukupna vrednost asfaltiranja pomenutih lokacija iznosi 26 000 000 dinara.\nBliži se kraj radova na izradi trotoara u ulici Bratstva i jedinstva vrednosti 6 500 000(put ka bolnici), dok je u Ćirikovcu urađen pešački prelaz preko kanala.\nU toku su radovi u PP odredu na drugoj fazi kišne kanalizacije od ulice Cane Babović do Liona, rok za završetak ove investicije koja košta 28 miliona dinara je je do Nove godine. U Dunavskoj ulici u toku je druga faza sekundarne fekalne kanalizacije vrednosti 29 miliona dinara koja treba da bude gotova do marta. Od 9 urađeno je 5 ulica. Radi se fekalna kanalizacija u ulicama Paterova, Laze Kostića i Orahov hlad vrednosti 6 500 000 dinara. Takođe u toku su radovi na fekalnoj kanalizaciji u Ljubičevu do firme Bibo car, nakon podbušivanja puta nastaviće se dalje sa radovima.\nU toku je rekonstrukcija vodoizvorišta Letnjikovac vrednosti 6 900 000 dinara, vodom sa ovog vodoizvorišta snabdevaju se meštani Maljurevca i Bubušinca.


Dolazak pape Franje sigurnosni izazov za policijske agencije u BiH - Klix.ba\n22.5.2015. u 18:41\nSastanak čelnika policija regiona čija je posebna tema bila posjeta pape Franje Sarajevu, za koji je konstatovano da je veliki sigurnosni izazov za policijske agencije u Bosni i Hercegovini, ali i policije zemalja u okruženju, održan je danas u Sarajevu.\nSastanak je inače nastavak kontinuirane saradnje i razmjene iskustava o sigurnosnim izazovima s kojima se suočavaju policijske agencije u regionu.\nMektić je ukazao na neophodnost saradnje policija u regionu, posebno u kontekstu posljednih terorističkih napada u Zvorniku i Makedoniji. Kazao je da je sigurnost u regionu nedjeljiva i da se svaki sigurnosni problem, posebno terorizam, odražava na sve zemlje.\nPosebno je naglasio da je posjeta pape Franje Sarajevu posjeta čitavom regionu i da pozdravlja činjenicu da je to jedna od tema današnjeg sastanka.\nJedna od tema bila je i razmjena najnovijih saznanja o terorističkim prijetnjama u regionu. Predstavnici policije Slovenije i Crne Gore podijelili su iskustva u organizaciji i sprovođenju osiguranja masovnih manifestacija i događaja na kojima su prisustvovale osobe koje uživaju posebnu policijsku zaštitu.\nIzmeđu ostalog, apostrofirana je potreba kontinuirane razmjene informacija između policijskih agencija u regionu, što je temeljna pretpostavka za efikasno suprotstavljanje terorizmu.\nNa sastanku su dogovorene konkretne aktivnosti na daljem jačanju međunarodne operativne policijske saradnje na ovim sigurnosnim izazovima, saopćeno je iz Direkcije za koordinaciju policijskih tijela BiH.\nIslamska zajednica u BiH izrazila zabrinutost zbog hapšenja Tokića\n22.05.2015. u 18:45\nJanko, Amir i Zdenko su bili izloženi najgorim torturama, a danas mlade uče da čuvaju mir\n22.05.2015. u 18:20


Havolli: Zdravstvo na Kosovu stagnira već 20 godina ⋆ Balkan PlusBalkan Plus\n27.01.2021 u 10:16\nPredsednik Sindikata medicinskih tehničara Fitim Havoli ocenio je da u bolnicama na Kosovu ima dovoljno kapaciteta, jer je broj zaraženih koronavirusom u padu, ali i dodao da nedostatak medicinskog osoblja i dalje predstavlja izazov, prenosi Ekonomija Onlajn.\n“Medinske sestre predstavljaju važnu kariku u zdravstvenom sistemu, međutim, na Kosovu je njihov broj u stalnom deficitu. U vreme pandemije, uspele su da se izbore sa svim izazovima i pokazale su da su požrtvovane i spremne da pomognu svim pacijentima”, rekao je Havoli.\nIzrazio je nadu da će se u narednom periodu javne institucije konkretnije pozabaviti svim problemima sa kojima se suočava zdravstveni sistem, jer, prema rečima Havolija, više od 20 godina zdravstvo nije bilo među prioritetima kosovskih vlasti.\nZbog toga je, kako dodaje, i doneo odluku da bude deo izborne liste DSK.\n“Ukoliko bih osvojio mandat za poslanika, zalagaću su se za veća prva medicinskih sestara i tehničara. Moj fokus će biti da na unapređenju zdravstvenog sistema, a s obzirom da pripadam tom sektoru, trudiću se da se što bolje predstavim sve izazove sa kojima se suočavaju moje kolege”, rekao je Havoli.\nHavoli je dodao i da je broj medicinskih sestara takođe nešto čime bi rebalo da se pozabavi naredna vlada.\n“U zdravstveni sistem, jednostavno, mora da se više ulaže, kako bismo imali bolje usluge, kako u pogledu ljudskih resursa, tako i u pogledu stručnih obuka medicinskog osoblja i poboljšanju infrastrukture. Nova vlada bi trebalo da se posveti i osiguranju boljeg zdravstvenog osiguranja. A, za sve to su potrebna ulaganja, koja izostaju već 20 godina”, zaključio je Havoli.


Šazad priznao da je postavio bombu u Njujorku\nPosle dramatične policijske akcije, Faisal Šazad, Amerikanac pakistanskog porekla, danas je izveden pred federalnog sudiju koji je podigao zvaničnu optužnicu za postavljanje bombe na prometni Tajms skver u Njujorku.\nPolicija je Šazada kasno sinoć uhapsila samo nekoliko minuta pre nego što je uspeo da pobegne iz zemlje u pravcu Bliskog istoka. Tridesetogodišnji Faisal Šazad u ponedeljak uveče izveden je iz aviona kompanije Ujedinjenih arapskih emirata, koji je na pisti njujorškog medjunarodnog aerodroma, Džon F. Kenedi čekao signal za poletanje ka Dubaiju.\nAmerički predsednik Obama je na skupu privrednika u Vašingtonu u vezi sa ovim slučajem istakao da Amerikanci neće dozvoliti da budu terorisani i uplašeni već da će zajedno raditi na očuvanju bezbednosti zemlje.\n"Pravda će pobediti. Nastavićemo da činimo sve što je u našoj moći da zaštitimo američki narod", rekao je Obama.\nPrema izvorima bliskim Federalnom istražnom birou, agenti su Šazada pratili pred hapšenje, medjutim prismotra je u nekom momentu bila otkrivena tako da je hapšenje u avionu bila poslednja šansa američkim vlastima da ga spreče u bekstvu.\n"Bio je u avionu što smo i očekivali“, izjavio je gradonačelnik Njujorka, Majkl Blumberg.\nDžip marke "Nisan patfajnder" i delovi neeksplodirane bombe, koja je bila postavljena u vozilu poslužili su policiji da pronadje Šazada.\n“To je bilo vredno nalazište otisaka prstiju, DNK-a i drugih dokaza”, priča Nik Kasale, bivši detektiv njujorške policije.\nPrema izjavama nadležnih, Šazad, koji se ovde vidi na fotografiji postavljenoj na Fejsbuk, kupio je "Nisan patfajnder" nedelju dana pre pokušaja napada, gotovinom preko popularnog vebsajta za male oglase, Kreglist. Agenti FBI-a su njegovo ime i adresu pronašli preko vebsajta i tako saznali da je Šazadova poslednja adresa bila u Bridžportu u državni Konektikat.\nJedna komšinica je novinarima TV mreže ABC rekla da je Šazad nosio “muslimansku odeću”, da nije imao prijatelje i da je njenom mužu rekao da radi na Vol stritu.\nFaisal Šazad je Amerikanac pakistanskog porekla koji se u Sjedinjene Države nedavno vratio iz petomesečne posete Pakistanu. Jedan zvaničnik je novinarima ABC-a rekao da je osumnjičeni imao veze sa radikalnim ćelijama u Pakistanu i da postoji još nekoliko osumnjičenih za povezanost sa pokušajem postavljanja bombe na Menhetnu.\n“Pakistanski Talibani su pod pritiskom jer smo već ubili većinu njihovih lidera u napadima bespilotnim letelicama, tako da nije nemoguće da pokušavaju da se osvete za to”, objašnjava stručnjak za borbu protiv terorizma, Ričard Klark.\nPolicija je sinoć iz aviona pored Šazada izvela još dvoje ljudi, ali se ne zna da li to ima veze sa ovim slučajem.\nSekretar za pravosuđe Erik Holder je saopštio da je Šazad priznao da je učestvovao u neuspešnom napadu na Tajms skveru dodavši da napad predstavlja "terorističku zaveru protiv Amerikanaca".\nHapšenja i u Pakistanu\nPakistanski zvaničnici su u međuvremenu saopštili da je u vezi sa tim uhapšena najmanje jedna osoba u Karačiju na jugu zemlje. Navodi se da je uhapšeni prijatelj Fejsala Šazada.\nPakistanski ministar unutrašnjih poslova Rehman Malik je obećao potpunu saradnju sa Sjedinjenim Državama u istrazi.\nPakistansko Ministarstvo spoljnih poslova je prethodno saopštilo da čeka da iz Sjedinjenih Država dobije detaljnije informacije o Šazadu.


Varhelji o Izveštaju za Srbiju: Napredak u oblasti VLADAVINE PRAVA i normalizacija odnosa sa KOSOVOM ostaju suštinska pitanja\nEvropski komesar za susedsku politiku i proširenje Oliver Varhelji naveo je nakon usvajanja Paketa proširenja da suštinska pitanja za Srbiju ostaju vladavina prava i Kosovo.\nVarhelji je u Spoljnopolitičkom odboru Evropskog parlamenta naglasio da je Srbija ispunila repere za otvaranje klastera 3 i 4 u u pregovorima o članstvu u EU i naveo da je "napredak u oblasti vladavine prava i normalizacija odnosa sa Kosovom ostaju suštinska pitanja za Srbiju i nastaviće da određuje brzinu procesa pridruživanja Srbije Evropskoj uniju".\nVarheji je istakao da vlasti u Srbiji imaju evropske reforme kao svoj prioritet i da su ispunile veliki broj preuzetih obaveza na putu ka EU članstvu.\n- Zato pozdravljamo činjenicu da je Srbija ispunila merila za otvarnje klastera 3 i 4 i podržavamo ambiciju Srbije da što je pre moguće otvori nove klastere u razgovorima, a na osnovu svog kontinuiranog progresa - poručio je komesar Varheji.\nKako je naveo, Srbija mora da produbi reforme u oblasti borbe protiv korupcije, organizovanog kriminala, slobode medija i u unutrašnjem procesuiranju ratnih zločina.\nOn je podsetio da je Srbija napravila "važan politički izbor" prihvatajući izmenjenu metodlogiju procesa pristupnih pregovora čime je "potvrdila opredeljnost" evropskom putu.\n- Napredak Srbije u oblasti vladavine prava i normalizacije odnosa sa Prištinom je ključan i dalje će određivati ukupnu brzinu pristupnih pregovora Srbije - zaključio je Varheji.\nBilčik: Put u EU je MARATON PRAĆEN REFORMAMA, to je najvažnija poruka koji Brisel šalje zemljama Zapadnog Balkana\nEvropska komisija o Kosovu: HITNO ISPUNITI DOGOVORENO SA BEOGRADOM!\nEvropska komisija preporučila otvaranje DVA KLASTERA ZA SRBIJU\nKonstatovao je da su ustavni amandmani u cilju jačanja nezavisnosti pravosuđa u Srbiji "na putu" i treba da se završe do kraja godine.\nTakođe, Evropski komesar za proširenje je čestitao poslanicima Evropskog parlamenta, Tanji Fajon i Vladimiru Bilčku na "uspešno sprovedenoj misiji i postizanju dogovora" u Međustranačkom dijalogu u Srbiji.\nOn je čestitao i parlamentu Srbije i predsedniku parlamenta, Ivici Dačiću, na ulozi u postizanju ovog uspeha”.\nVarhelji je nakon usvajanja Paketa proširenja naveo i da je Zapadnom Balkanu mesto u Evropskoj uniji i da da zajednica nije potpuna bez tog regiona.\n- Zapadni Balkan je deo iste Evrope kao i EU i trebalo bi da bude njen deo. Delimo istu istoriju, isti kontinent, iste interese i iste vrednosti. EU nije potpuna bez Zapadnog Balkana - objavio je Varhelji na Tviteru.\nJoksimović: EU uvažila rad Srbije u oblasti vladavine prava, pravosuđa i borbe protiv korupcije\nNAPREDAK, UMEREN I OGRANIČEN, ALI NAPREDAK Otkrivamo šta piše u izveštaju EK za Srbiju: Pohvale za ekonomiju i upravljanje pandemijom, kritike za reformu administracije i vladavinu prava\nVarheji o Crnoj Gori: Nema otvaranja drugih poglavlja dok se ne ispune merila iz osnovnih u vezi sa za vladavinom prava\nVarhelji: Reformski proces u Srbiji se ubrzao\nPOTVRĐENO Ambasadori EU se složili: Srbija sledeće nedelje otvara KLASTER 4 u Briselu\nNa sastanku ambasadora država članica Evropske unije potvrđena su sva četiri poglavlja za Srbiju. Time su ispunjeni svi formalni uslovi za otvaranje klastera 4 na predstojećoj 13. Međuvladinoj konferenciji koja je zakazana za 14. decembar.\nJovanović: Vlast da sačeka izbore pre odluke o Ustavu i važnim zakonima\nPredsednik Demokratske stranke Srbije (DSS) i kandidat Srpske koalicije NADA za predsednika Srbije Miloš Jovanović rekao je danas da je aktuelna vlast trebalo da sačeka izbore i novi saziv Narodne Skupštine, kako bi se povela ozbiljna demokratska rasprava i odlučivalo o Zakonu o referendumu i narodnoj inicijativi i Zakonu o eksproprijaciji, i poručio da se ta politička grupacija izrazito protivi promenama Ustava.\n"S PUTINOM ČESTO RAZGOVARAM O SRBIJI" Lukašenko: Uvek je bila uporište Slovena na Balkanu, mi smo posvećeni veoma dobroj saradnji\nPredsednik Belorusije Aleksandar Lukašenko izjavio je danas da na skoro svakom sastanku sa predsednikom Rusije Vladimirom Putinom razgovara o Balkanu, a time i o Srbiji.\nSelaković: Veliki potencijali za razvoj saradnje sa Bahreinom\nMinistar spoljnih poslova Nikola Selaković razgovarao je danas sa ambasadorom Kraljevine Bahrein Ahmetom Alsatijem i istakao da postoje značajne mogućnosti za unapređenje ekonomske saradnje dve zemlje.\nVučić i Dušek o forumu u Davosu i situaciji u regionu\nPredsednik Aleksandar Vučić primio je danas regionalnog direktora Svetskog ekonomskog foruma Mireka Dušeka, u okviru priprema za godišnje zasedanje tog Foruma u Davosu.\nMinistarka za evropske integracije Jadranka Joksimović ocenila je danas da odluka EU o otvaranju Klastera 4 pokazuje da je Unija uvažila rad i trud Srbije u oblasti vladavine prava, pravosuđa, borbe protiv korupcije, organizovanog kriminala.\nDačić sa ambasadorkom Velike Britanije o jačanju parlamentarne saradnje\nPredsednik Narodne skupštine Ivica Dačić primio je danas ambasadorku Velike Britanije u Srbiji Šon Meklaud.\n"PONIZNO STOJIM OVDE, SVI ZNAMO ŠTA SE DOGODILO" Gradonačelnik Zagreba odao počast srpskoj porodici Zec (FOTO)\nPusić: "Zločin nad porodicom Zec je ugrađen u temelje Hrvatske države"\nZoran Pusić, predsednik Antifašističke lige, govorio je o ubistvu porodice Zec, pre 30 godina.\nZA, PROTIV ILI BOJKOT Stranke o referendumu za promenu Ustava: Hoćemo li od blokade ulica stići do "blokade" referenduma?\nZa nešto više od mesec dana, 16. januara naredne godine, građani Srbije će izaći na referendum i odlučiti da li će Ustav biti promenjen a deo pravosuđa reformisan, ili će sve ostati kao do sada. Važan udeo u ishodu mogu da imaju i stranke i organizacije, pozivima članstvu i simpatizerima da izađu i glasaju "za", izađu i zaokruže "ne" i tako pokušaju da iskroje sudbinu ovog važnog pitanja. Juče se pojavio i još jedan scenario -"blokada" referenduma.\nTražimo neka druga rešenja, sutra ću vam reći šta je to i tiče se pre svega načina na koji možemo da stavimo van snage kompletan novi Zakon o eksproprijaciji, kaže predsednik Srbije Aleksandar Vučić.\nBEBA IZ NEGOTINA POZITIVNA NA KOVID Najmlađi pacijent beba muškog pola, broj novih slučajeva u ovom gradu povećan\n"NE MOGU DA PRIHVATIM DA STE BILI TOLIKO UPLAŠENI DA NISTE MOGLI DA POZOVETE POLICIJU" Reči sudije odzvanjale sudnicom nakon izricanja presude vlasniku bazena koji je ČEKIĆEM UDARIO DVA TINEJDŽERA


Od kako je pre nekoliko meseci puštena na testiranje prva serija Google Glass naočara, developeri koji su imali sreće da budu izabrani od strane samog Googla, te plate pozamašnih 1500 dolara za jedan par, danonoćno testiraju granice ove nove, kontraverzne tehnologije koja bi se uskoro mogla naći i u rukama potrošača. Poslednja aplikacija omogućava korisnicima sasvim novo iskustvo pri kupovini koje bi lako moglo da uzdrma klasične prodavnice kao i svet E-commerca.\nUporedna kupovina je stigla\nKao projekat nastao na Breaking Glass: Glassware hackathonu, Crystal Shooper je aplikacija koja korisnicima omogućava da skeniraju bar-kod proizvoda i istog trenutka dobiju povratnu informaciju o njemu, kao i najnižu cenu koju je moguće pronaći na Internetu. I dok je iPad uveo revoluciju u kupovinu na kauču, ovakva tehnologija predstavlja noćnu moru za klasične prodavnice koje bi u tom slučaju postale samo ogromni fizički katalozi.\nUzmimo za primer kupovinu stvari poput nameštaja, knjiga ili ostalih proizvoda na koje smo spremni čekati isporuku, a koje često kupujemo preko Interneta. Samim odlaskom u prodavnicu mogli bi isprobati željeni proizvod i odlučiti se da li je to zaista ono što tražimo.\nCrystal Shopper aplikacija (Izvor: YouTube)\nSkeniranjem njegovog bar-koda šanse su velike da ćemo na Internetu pronaći isti proizvod čija je cena nekoliko puta manja od one koja je u tom trenutku prikazana u prodavnici. Uz samo par klikova, naša narudžbina bi već mogla da napušta skladište udaljeno nekoliko hiljada kilometara dok mi i dalje razgledamo ponudu u prodavnici.\nCrystal Shopper svakako predstavlja uvod u neposrednu online kupovinu koja bi potrošačima omogućila da dođu do željene robe, često po znatno nižoj ceni, pritom uživo testirajući željeni proizvod i uvevarajući se na licu mesta u njegov kvalitet. Da li će ova tehnologija zaista zaživeti i pretvoriti velike prodavnice u kataloge/galerije proizvoda pitanje je samo vremena.\nJedno je ipak sigurno – potrošačke navike danas se menjaju veoma brzo, kao i samo tržište. E-commerce svakim danom igra sve veću ulogu kod mnogih prodavaca i ovo je definitivno smer u kome se celokupna industrija kreće. Kako bi Google Glass trebao da bude dostupan za komercijalnu upotrebu početkom sledeće godine, nova potrošačka revolucija možda je udaljena svega par meseci od nas.


Naš sugrađanin pripremio plan treninga za "budnost" sudija | onogošt.me\nNaš sugrađanin pripremio plan treninga za "budnost" sudija\nU skladu sa novonastalom situacijom, a poštujući preporuke nadležnih organa o ograničavanju kretanja, Sudijska komisija pripremila je set aktivnosti prilagođenih vremenu korona virusa, najavljeno je iz Fudbalskog saveza Crne Gore.\nNaš sugrađanin i fitnes instruktor za sudije, Dragan Mijušković, u cilju sprovođenja ove aktivnosti je prilagodio plan treninga sudija uslovima sprovođenja u zatvorenom prostoru.\nIz Fudbalskog saveza su kazali da sudije i njihovi pomoćnici redovno dobijaju plan treninga, koji ih održavaju u nivou fizičke spreme iz kojeg bi brzo mogli da dostignu nivo dovoljan za praćenje takmičenja.\nPomoću ove platforme svaki dan se postavljaju video materijali, a sudije, pomoćne sudije i kontrolori daju odgovore i komentare, dok instruktori FSCG na kraju postavljaju zaključak i preporuku za svaku zadatu situaciju.\n“Cilj ovih mjera je da održavamo "budnost“ sudija kako bi u slučaju odluke nadležnih organa o nastavku šampionata bili spremni da odgovore obavezama”, istakli su iz FSCG.


Vesti online / Vesti / Ex YU / Skratite suđenje Karadžiću!\nSkratite suđenje Karadžiću!\nPravni savetnik Radovana Karadžića traži od sudskog veća da ponovo suzi optužnicu kako bi se skratilo suđenje, čiji se kraj predviđa najranije za avgust 2013. godine.\n"Kako da isteram na čistac svedoka s kratkom izjavom i slabim argumentima": Radovan Karadžić\nNa statusnoj konferenciji u procesu protiv bivšeg predsednika Republike Srpske Radovana Karadžića, kome se u Haškom tribunalu sudi za genocid, pravni savetnik optuženog Piter Robinson predložio je da Tužilaštvo, radi efikasnijeg i bržeg suđenja, "ponovo suzi optužnicu".\nSudsko veće haškog tribunala je 20. avgusta odlučilo da prekine suđenje na dve sedmice, kako bi Karadžić mogao da se upozna sa ratnim dnevnicima i presluša tonske zapise koje je tajno snimao bivši komandant Vojske RS general Ratko Mladić.\nIstovremeno je tužilaštvu naložilo da to vreme iskoristi da do 1. oktobra izvrši obaveze prema optuženom kome nije blagovremeno dostavljalo dokumenta i druge dokaze.\nKaradžić je optužen za genocid i druge ratne zločine tokom rata u BiH od 1992. do 1995. godine, a glavni pretres će biti nastavljen u ponedeljak, 6. septembra saslušanjem svedoka Ekrema Suljevića.\nRobinson je ovaj predlog izneo nakon što je predsedavajući veća sudija O Gon Kvon predočio da bi suđenje Karadžiću moglo potrajati četiri godine, odnosno dve godine duže nego što je predviđeno, ukoliko se glavni pretres nastavi dosadšnjim tempom.\nKvon je izjavio da je Pretresno veće zabrinuto, jer bi presuda, u najboljem slučaju, mogla biti izrečena najranije avgusta 2013. godine.\nRobinson je ukazao da bi sudsko veće trebalo da razmisli o nekim "važnijim i većim zahvatima", nego što je uvođenje dokumenata u postupak putem podnesaka i bez saslušanja svedoka, kako je to predložio tužilac Alan Tiger (Tieger) kao što je suženje optužnice.\nOn je ukazao da je i nova procena sudija "isuviše optimistična" budući da je Tužilaštvo u poslednja četiri meseca izvelo samo 14 odsto svojih dokaza, što znači da bi izvođenje dokaza u trajanju od 300 sati okončalo do avgusta 2012. godine, a da bi onda dokazni postupak odbrane trajao do februara 2015. godine.\nGlavni preteres je moguće ubrzati, objasnio je Robinson, ukoliko bi Tužilaštvo odustalo od izvođenja dokaza o nekim navodima optužnice, na primer, o etničkom čišćenju nesrba po opštinama, a u suprotnom proces bi bio vremenski "potpuno van kontrole".\n"Samo u Sarajevu ima 20 opština u kojima su uslovi (za vreme rata) bili vrlo različiti", rekao je Robinson i zaključio da bi se "uštedelo godinu dana, ukoliko bi Tužilaštvo odustalo od ove strategije.\nTužioci nameravaju da izvedu pred sud 400 svedoka, a Karadžić 223, a na glavnom pretresu je dosad saslušano samo 20.\nTužilac Alan Tiger (Tieger) je izjavio da je suđenje dosad bilo sporo zato što je Karadžić, koji se sam brani, prilikom unakrsnog ispitivanja svedoka tužilaštva iznosio vlastite argumente i nastojao da u postupak uvede dokaze za koje misli da su važni za njegovu odbranu.\nTiger je predložio da se odbrani i tužilaštvu dozvoli uvođenje dokaza bez svedoka, što je sada ograničeno, s izuzetkom dokumenata sa sednica skupština, kao i uvođenje više dokumenata putem podnesaka, istakavši da bi u tom slučaju tužilaštvo moglo da uštedi 10 odsto vremena i izvede dokaze za 280 sati.\nOptuženi Karadžić se usprotivio predlozima Tužilaštva, ocenivši da su mere koje predlaže na štetu odbrane i da se proces "pretvara u papirno suđenje".\nOn je naveo da će biti mnogo svedoka koji se neće pojaviti i onih koje "samo Gospod Bog može ispitati, jer su preminuli", a njihove izjave će ući u spis, a pored toga mora da se suočava s velikim brojem presuđenih slučajeva u kojima su pogrešno utvrđene činjenice, a "koje zna svaki đak u našoj školi" .\nKaradžić je naveo da se, na primer, u jednom presuđenom slučaju kao istorijski podatak navodi da je Jugoslavija obnovljena kao federacija šest republika i dve pokrajine 1945. godine, što nije tačno.\n"Pokrajine (Republike Srbije) postale su konstutitivni elemenat federacije posle ustavnih promena iz 1972. godine, ali bilo je potrebno dokazati da je srpski greh veći, iako su Srbi sve vreme hteli da zadrže barem privid konfederalne države, a Slovenci i Hrvati da je razbiju", kazao je Karadžić istakavši da je "po presuđenim činjenicama svaki Srbin kriv", a najviše predsednik države i ostali članovi rukovodstva.\nLider bosanskih Srba je objasnio da "zbog tih presuđenih stvari u kojima su nakaradno utvrđene činjenice, sada mora da razbija temelje optužnice", na šta je sudija Kvon kazao da je primer iz istorije dobar, ali da nije presuđeno da je svaki Srbin kriv i da je problem optuženog što ne koristi efikasno vreme, već mnogo citira dokumenta.\n"Kako da isteram na čistac svedoka s kratkom izjavom i slabim argumentima", zapitao je Karadžić i objasnio da je zato prisiljen da više citira dokumenta.\nPodsetivši da je suočen sa dva miliona stranica i stotinama i stotinama sati video materijala, Karadžić je upozorio da je proces protiv njega već "ozbiljno doveden u pitanje" i zamolio da se spasi, ali da se vreme ne štedi na njegovom unakrsnom ispitivanju svedoka, a inovacije ne uvode isključivo na štetu odbrane.


Foto: TO Budva, Miloš Zvicer\nCharlottin nastup imaće izuzetnu globalnu promotivnu vrijednost i doseg, jer ovu izvrsnu umjetnicu na društvenim mrežama prati gotovo 3 miliona ljudi. Snimak njenog nastupa s prošlonedjeljnog Exitovog Life Streama pogledalo je do sada preko 600.000 ljudi, pa se očekuje da će set sa tvrđave Mogren, koji će se emitovati 24. septembra u 20:20 časova, vidjeti najmanje milion ljudi širom svijeta.\n“Zahvaljujući saradnji sa Sea Dance Festivalom u prilici smo da još jednom promovišemo prirodne ljepote kojima obilujemo i koje treba da budu viđene širom svijeta i u ovim uslovima kada su ograničena putovanja, a kompletan turizam i event industrija direktno pogođeni. Iako se Sea Dance ove godine ne održava u klasičnom obliku, ovo je izuzetan način da se festival približi svojoj publici. Cijeli projekat je realizovan uz našu punu logističku podršku“ – istakla je Maja Liješević, direktorka Turističke organizacije opštine Budva i dodala da TO Budva poslednjih godina ostvaruje izuzetno lijepu saradnju sa timom Sea Dance festivala i da su događaji u Budvi pokazali koliko ovakav vid manifestacija utiče na dolazak gostiju, posebno sa zapadnoevropskog tržišta.\nProjekat je realizovan uz sve zdravstvene mjere propisane od strane Nacionalnog koordinacionog tijela, bez prisustva publike i uz minimalan broj članova tehničke ekipe. Jačina muzike nije uticala na prirodno stanište utvrđenja, niti njegovu okolinu jer je zvuk za vrijeme nastupa u potpunosti bio u slušalicama izvođača.


Posted in Human Resources\ton April 21, 2018\nTačku slaganja menažera i zaposlenih predstavlja činjenica da je dobra komunikacija osnova svake kompanije i jedan od bitnih razloga uspeha. Kako su ljudi sastavni element komunikacionog procesa logično je da se vremenom mogu javiti i određeni komunikacioni problemi. Svaki problem ima svoje rešenje, a menadžment mora biti voljan da postojeće komunikacijske probleme analizira i pronađe rešenje. U ovakvim slučajevima do izražaja dolazi koliko je tim koji se bavi internim komunikacijama vešt da odgovori izazovima. Neželjeni efekti loše komunikacije uključuju nizak moral, lošu produktivnost, međuljudske sukobe i veliku fluktuaciju ljudi u kompaniji.\nPrva pomoć pri promociji događaja u kratkom vremenskom periodu\nPosted in Event Management\ton March 9, 2018\nDobili ste zadatak da ispromovišete događaj u kratkom vremenskom intervalu… Ako vas je zbog toga uhvatila panika, duboko dišite, smirite napad panike i pročitajte u nastavku predloge šta da uradite kako biste odgovorili izazovu i spasili predstojeći događaj.


Tag / Egzodus / Vesti online\nMladi sve manje žele da ostanu u Srbiji: Ne veruju ni bogu ni državi\nPrema izveštaju Krovne organizacije mladih Srbije (KOMS), oni na kojima svet ostaje demoralisani su i razočarani u svoju zemlju. Prema Alternativnom izveštaju o položaju i potrebama mladih u...\nMasovan odlazak stručnjaka iz Srbije: Nema leka za egzodus\nSrpsko zdravstvo je, prema rečima dr Vesne Jovanović, bivše direktorke Lekarske komore Srbije, vrzino kolo koje će se teško rasplesti. Na birou posao čeka 2.300 lekara, a u bolnicama manjak...\nČitajte na VESTI-DIGITAL: Nema leka za egzodus\nHrvatska ima veliki problem na tržištu rada – obrazovani beže iz zemlje glavom bez obzira, nezaposlenih ima mnogo, ali nekim branšama nedostaje radne snage. Da li je rešenje "uvoz" radnika iz...\nU Hrvatskoj je u toku novi egzodus: Ovog puta ne beže Srbi\nBesni Rusi napali Hrvate: Proterali ste 250.000 Srba, a dajete savete Ukrajini\nRusko ministarstvo spoljnih poslova reagovalo je na predlog hrvatskog premijera Andreja Plenkovića Ukrajini.\nEgzodus izvestan ako Kosovo bude priznato\nAko samoproglašeno Kosovo bude priznato, napuštanje srpske pokrajine najavljuje ne samo veliki deo preostalog malobrojnog srpskog stanovništva već i njihovi predstavnici.\nSirijski ministar: Evropa kriva za egzodus\nSirijski ministar za informisanje Omran al Zubi izjavio je da bi Evropa trebalo da preuzme kompletnu odgovornost za egzodus sirijskih izbeglica.


objavio sandzaklive 12. Aprila 2022., 19:10\nDeo amazonske prašume pogođen krčenjem šuma u prva tri meseca 2022. godine bio je najveći ikada zabeležen, prema novom izveštaju brazilskog Nacionalnog instituta za svemirska istraživanja (INPE).\nIzvor: YouTube/Printscreen/ Scenic Scenes/ABC news\nPrema izveštaju INPE, objavljenom u petak, između januara i marta ove godine iskrčeno je 941,34 kvadratna kilometra šume. To je najveća količina zabeležena od kada je Institut počeo da prati stope krčenja šuma 2016. Očišćeno područje je skoro tri puta veće od površine Beograda (360 km²).\nIstraživači su primetili povećanje od 64 odsto u odnosu na isti period prošle godine, kada je očišćeno 573,29 kvadratnih kilometara.\nUništavanje najveće prašume na svetu poraslo je otkako je predsednik Žair Bolsonaro preuzeo dužnost 2019. godine i oslabio zaštitu životne sredine, tvrdeći da one ometaju ekonomski razvoj koji bi mogao da smanji siromaštvo u regionu Amazona.\nIzveštaj panela UN za klimu upozorava da vlade ne čine dovoljno da obuzdaju emisije gasova staklene bašte kako bi sprečile najgore posledice globalnog zagrevanja. Dok je za to uglavnom kriva upotreba fosilnih goriva, krčenje šuma čini oko 10 odsto globalnih emisija, navodi se u izveštaju.\n“Brazil je primer onoga što klimatski izveštaj UN kaže kada se govori o tome da vlade ne preduzimaju neophodne radnje”, rekla je Kristijana Maceti, aktivistkinja za šume u Brazilu za ekološku grupu Grinpis.\n“Imamo vladu koja namerno ide protiv neophodnih koraka za ograničavanje klimatskih promena”, dodala je ona.\nNeki naučnici predviđaju da će krčenje šuma nastaviti da raste uoči predsedničkih izbora u Brazilu u oktobru, kao i uoči poslednja tri izbora. “Sprovođenje zaštite životne sredine obično slabi u izbornim godinama i kriminalci onda u žurbi seku šume pre nego što nova vlada preuzme dužnost”, istakao je Karlos Souza, istraživač u Imazonu, brazilskoj istraživačkoj instituciji.\nŠokantni snimci bombardovanja Harkova: Rusi koriste zabranjene kasetne bombe /VIDEO/…Svijethttps://youtu.be/gx1LO87dh88…


Hari i Megan: Ne postoji druga opcija osim da se povučemo | Aktuelno\n"Odluka koju sam donio u ime svoje supruge i mene nije bila olako donijeta" već poslije "mjeseci razgovora, i godina izazova", rekao je vojvoda od Saseksa sinoć zvanicama na dobrotvornoj večeri u Londonu\nHari i Megan (Foto: Marc Giddings/Pool via REUTERS)\nBritanski princ Hari rekao je da sa “velikom tugom” napušta poziciju radnog člana kraljevske porodice u dogovoru sa kraljicom Elizabetom, ali da nije imao drugog izbora, javlja AFP.\nMegan i Hari (Foto: AFP/BEN BIRCHALL)\n“Odluka koju sam donio u ime svoje supruge i mene nije bila olako donijeta” već poslije “mjeseci razgovora, i godina izazova”, rekao je vojvoda od Saseksa sinoć zvanicama na dobrotvornoj večeri u Londonu.\nU prvom javnom istupanju o toj temi od kada je objavljeno da se on i supruga Megan povlače sa dužnosti viših članova kraljevske porodice princ Hari se izvinio što “nije uvijek dobro radio stvari”, ne navodeći na šta konkretno misli.\n“Nadali smo se da ćemo nastaviti da služimo kraljicu, Komonvelt i moja vojna udruženja ali bez javnog finansiranja. Nažalost, to nije bilo moguće”, rekao je on.\nNjihovu odluku je kritikovala britanska štampa posebno zato što nijesu unapred o njoj obavijestili kraljicu Elizabetu Drugu ni princa Čarlsa, nasljednika trona i Harijevog oca.\nOni su prvobitno želeli da zadrže deo dužnosti u kraljevskoj porodici ali kraljica ih je brzo razuvjerila, navodeći da je to nemoguće i u saopštenju u subotu uveče rekla da moraju da odustanu od titula njihovog kraljevskog visočanstva, pošto više neće biti aktivni članovi kraljevske porodice.\nBakingemska palata je objavila poslije razgovora i razmatranja njihove buduće pozicije da princ Hari i njegova supruga Megan neće biti radni članovi britanske kraljevske porodice i neće nositi titule od proleća 2020.\nHari je rekao da se nada da kreće u “mirniji život” i najavio da će se posvetiti “podržavanju dobrotvornih organizacija i vojnih udruženja” koja su za njega važna.\nOn je naglasio da se on i supruga Megan “ne udaljavaju” jer je Velika Britanija za njih kuća.\n“Učinićemo sve što je u našoj moći da visoko nosimo boje zemlje i ponosno obavljamo našu ulogu”, rekao je on.\nKraljica Elizabeta Druga je u saopštenju u subotu kada je odlučen budući status para rekla da joj je drago što su “zajedno pronašli konstruktivan i prihvatljiv put” za njenog unuka i njegovu porodicu.\n“Hari, Megan i Arči će uvijek biti voljeni članovi moje porodice”, dodala je kraljica u saopštenju.\nSVIJET Aktuelno - 11.06.2021-10:38\nBritanski premijer Boris Džonson je, poslije sastanka sa američkim predsjednikom Džozefom Bajdenom uoči samita lidera G7, ocjenio da su veze Londona i Vašingtona "neuništive". „Riječ...\nPočinje Samit G7: Od vakcina do Bregzita\nSVIJET Aktuelno - 11.06.2021-09:26\nSvjetski lideri će se ove nedelje okupiti na samitu G7 u Kornvolu u Velikoj Britaniji. Na ovom mjestu će se raspravaljati o bitnim i...\nSaradnja Crne Gore i Ujedinjenog Kraljevstva vrlo sadržajna i kvalitetna\nPOLITIKA Aktuelno - 08.06.2021-15:47\nMinistarka odbrane Olivera Injac, sastala se sa državnom ministarkom u Ministarstvu odbrane Ujedinjenog Kraljevstva Velike Britanije i Sjeverne Irske Anabel Meknikol Goldi, i poručila...\nSaradnja sa saveznicima ključ za pomorsku sigurnost\nCRNA GORA Aktuelno - 07.06.2021-17:20\nKomandant Mornarice Vojske Crne Gore (VCG) Goran Đurković, sastao se sa britanskom ambasadorkom Karen Madoks, izaslanikom odbrane te zemlje u Crnoj Gori potpukovnikom Kristoferom Mejkokom i komandantom broda...


PRVI PUT: Za UPSS otvorena vrata Gradske kuće\nPočetak/Društvo/PRVI PUT: Za UPSS otvorena vrata Gradske kuće\nStotinak građana odazvalo se danas protestnoj šetnji UPSS od Toplane do Gradske kuće ispred koje ih je dočekao gradonačelnik Niša, Darko Bulatović. Udruženje zahteva smanjenje cene daljinskog grejanja, besplatno parkiranje i veću kontrolu rada niških Javnih preduzeća. “Cena grejanja se neće menjati, a preispitaće se rad svih javnih preduzeća u Gradu”, poručio je Bulatović okupljenima.\nČlanovima Udruženja predsednika Skupština stanara (UPSS) ovoga puta šetnja nije završena ispred zatvorenih vrata Gradske kuće. Kako je naglasio Đokica Jovanović, jedan od osnivača udruženja, ne samo da ih je uvažio gradonačelnik Darko Bulatović svojim prisustvom, nego su dobili i strujni kabl, tako da se obraćanje prisutnima prvi put nije odvijalo putem megafona.\nUdruženje predsednika skupština stanara je danas ostalo dosledno zahtevima koje su istakli na tribini 15. avgusta. Oni tvrde da bi realna cena grejanja u fiksnom delu računa mogla da bude 11 dinara, umesto 36, 60 koliko traži Nadzorni odbor Toplane. Obrazložili su ovu računicu visokim i nerazumnim troškovima koji ulaze u cenu grejanja, pre svega JP Objedinjene naplate koja godišnje na ime naplate računa Toplani uzima 100 miliona dinara. “Pumpanju” računa doprinose i jubilarne nagrade koje Toplana isplaćuje zaposlenima na svakih pet godina, zatim kamate na uzete kredite i havarija u Toplani Jug u kojoj je remont izvršen nestručno, a koštao je oko 2, 5 miliona evra. Na varijabilni deo računa utiče ugovor koji Toplana ima sa Jugoros – gasom, za koji UPSS tvrdi da je štetan, jer Niš plaća najvišu cenu gasa od svih gradova u Srbiji.\nJedan od zahteva Udruženja je i vraćanje “prazne stolice” u Nadzornom odboru Toplane, to jest, prisustvo njihovog člana u ovom telu, koje im je novo rukovodstvo uskratilo.\nGradonačelnik Bulatović je podvukao da se cena grejanja neće menjati, osim u slučaju porasta cene eneregenata na tržištu.\n“Nećemo dozvoliti da nesposobna rukovodstva u Javnim preduzećima probleme rešavaju preko leđa građana. Ponavljam, nećemo dozvoliti višu cenu grejanja, jer za to poskupljenje nema realnih osnova. Znam da je bilo i partijskih zapošljavanja. Neće više niko biti zaposlen zato što je član stranke. Moram da najavim i jednu nepopularnu meru, preispitaćemo broj zaposlenih u Javnim preduzećima i neki će morati da dobiju otkaze ” istakao je novi gradonačelnik.\nBrojne primedbe članova UPSS odnosile su se i na rad JP Parking servis i njihov bahat odnos prema sugrađanima. Ovo preuzeće je formirano u avgustu 2006. godine I za 10 godina postojanja u Nišu nije napravljen ni jedan novi parking prostor ili javna garaža, kažu u UPSS. Oni zahtevaju da parkiranje bude besplatno, a da se plaća samo u slučaju vremenskog prekoračenja.\nPoseban problem je uklanjanje nepropisno parkiranih vozila i rad “pauka” jer po zakonu, pravo da ukloni vozilo ima samo saobraćajna policija, tvrde u Udruženju.\nBulatović je odgovorio da je odmah po stupanju na dužnost gradonačlnika imao susret sa direktorom Parking servisa i upozorio ga na brojne pritužbe građana.\n“Posle samo mesec dana, mogu da vam kažem da je broj vozila koja završavaju na depou Parking servisa smanjen za 50 procenata”, rekao je okupljenima.\nZahvaljujući gradonačelniku Bulatoviću na uspostavljenom dijalogu “ koji je bio nemoguć sa ranijim rukovodstvom”, Đokica Jovonavić je izrazio nadu da će ovakvih kontakata i razmene informacija biti više u budućnosti i istakao:\n“Nastavićemo da kontrolišemo i vaš rad i rad svih ostalih javnih preduzeća u Gradu. Istovremeno, držimo vas za reč i pamtimo šta ste obećali. Bićete pozivani na sve naše tribine kojih će biti u narednom periodu. Nastavljamo da kontrolišemo javna preduzeća, naredno je Vodovod koji ima četiri puta više zaposlenih od potrebnog broja” rekao je Jovanović na današnjem protestu UPSS.\nDarko Bulatović Djokica Jovanović UPSS


Da li je Vučić dao milione da bi video Obamu?\nPremijer Srbije Aleksandar Vučić izjavio je da je potpuna izmišljotina da je iz budžeta uplaćeno dva miliona dolara Fondaciji Klinton kako bi se on sreo sa predsednikom SAD Barakom Obamom. - To se nikada nije dogodilo, ne sa dva miliona nego dva… »\nOdlazak velikog profesora\nPolitičke nauke u Srbiji i u regionu ostaju bez jednog od najvećih politikologa, teoretičara politike, velikog profesora-učitelja demokratije, prof. dr Vučine Vasovića. Iako ne pripada generaciji "osnivača", sigurno spada u red utemeljivača… »\nVeliki "blicov" vodič: Sve o vađenju dokumenata preko interneta\nŠalteri, čekanje u redovima, rečenica „fali ti još jedan papir” - noćna su mora skoro svakog građanina Srbije. Ipak, čini se da ovome polako, ali sigurno dolazi kraj. Zahvaljujući portalu eUprava, građani mogu da dobiju sve željene… »


Danski vojnici u strahu od ruske lepote - 21.04.2017, Sputnik Srbija\nDanski vojnici u strahu od ruske lepote\nSlužba bezbednosti Danske upozorila je vojnike koji kreću u baltičke države u okviru operacije NATO-a da budu oprezni kada posećuju barove u Talinu i Tartu... 21.04.2017, Sputnik Srbija\n20:45 21.04.2017 (Osveženo: 21:00 21.04.2017)\n© Foto : PixabayŽena u donjem vešu\nSlužba bezbednosti Danske upozorila je vojnike koji kreću u baltičke države u okviru operacije NATO-a da budu oprezni kada posećuju barove u Talinu i Tartu zbog rizika od „slatkih zamki“ — provokacija ruskih i proruskih žena-agenata, piše „Kopenhagen post“.\n„Prema ocenama Službe za bezbednost i obaveštajne poslove Danske, verovatnoća agresivnih akcija i pretnji protiv danskih oružanih snaga biće velika“, citira izdanje izveštaj službe.\nPrema mišljenju autora dokumenta, danske vojnike opasnost čeka u barovima prestonice Talina i grada Tartua, koje oni posećuju u slobodno vreme.\nJuče je ministar odbrane Danske Klaus Hjort Frederikson na zvaničnoj ceremoniji početka službe međunarodnog bataljona NATO-a u Estoniji izjavio da strahovi Službe za bezbednost i obaveštajne poslove nisu neosnovani.\n„Vojnici se suočavaju sa provokacijama i pokušajima da se diskredituje njihovo prisustvo. Ministarstvo odbrane radi na traženju odgovora na taj izazov“, navodi „Kopenhagen post“ Frederiksonove reči.


OTKRIVAMO Istina o odlasku Asana - bitan faktor i Savo Milošević! Od poslednjih 13 mečeva, Japana SAMO JEDNOM igrao 90 minuta?! - Svetionik.com\n373 mesto 27\n832 OTKRIVAMO Istina o odlasku Asana - bitan faktor i Savo Milošević! Od poslednjih 13 mečeva, Japana SAMO JEDNOM igrao 90 minuta?!\nKurir · 03.05.2021 23:33\nNakupilo se dosta toga u Takumi Asanu, a epilog svega bilo je napuštanje Partizana, koje se desilo preko noći.\nVidiš 3,165 vesti od ukupno 3,186.


Grad Bihać dobio 237.600 KM za projekt “Smanjenje fizičkih gubitaka na vodovodnoj mreži”\n/ INSTANT / Grad Bihać dobio 237.600 KM za projekt “Smanjenje fizičkih gubitaka na vodovodnoj mreži”\nBiscani.net13.04.2018. u 18:28\nGradsku upravu Bihaća danas su posjetili predstavnici Ambasade Švicarske u BiH i UNDP-a u BiH. Dimka Stantchev Skeie, Viša savjetnica za socijalnu uključenost i upravu pri Švicarskoj ambasadi u BiH, Srećko Bajić, Viši programski oficir za saradnju pri Švicarskoj ambasadi u BiH i Goran Štefatić, UNDP menadžer MEG projekta upoznali su se, između ostalog, i sa rezultatima nezavisne evaluacije napretka Grada Bihaća na polju dobre uprave u sklopu projekta MEG.\nNakon izvršene evaluacije Grad Bihać obaviješten je da je u proteklih godinu dana ostvario je napredak u iznosu od 66 posto u odnosu na polazne rezultate iz 2016. godine što Bihać svrstava u grupu partnerskih jedinica lokalne samouprave s pristupom najvećem iznosu predviđenih grant sredstava.\n„Projekat MEG našem gradu nije samo donio financijsku korist, već je napravio korak naprijed u reformi rada javne uprave i to u oblastima liderstva, transparentnosti u radu i uključivanju građana u procese donošenja odluka. Zahvaljujem Vladi Švicarske i UNDP u BiH što su nam omogućili da budemo dio ovog projekta zahvaljujući kojem će i naše javno preduzeće Vodovod Bihać izvršiti značajna ulaganja u vodovodnu mrežu s ciljem smanjenja gubitaka vode“ – kazao je gradonačelnik Fazlić.\nOd strane nezavisnog evaluatora Grad Bihać ocijenjen je po “Grant metodologiji” kao jedinica lokalne samouprave sa najvišim stepenom ostvarenog napretka po traženim kriterijumima, te su Gradu Bihaću na osnovu tog rezultata dodijeljena grant sredstva u iznosu od 144.000,00 CHF ( 237.600 KM), koja će biti iskorištena u implementaciju infrastrukturnog projekta “Smanjenje fizičkih gubitaka na vodovodnoj mreži”.